
                                      UTANGULIZI 	

Yesu alipokufa, wengi wa wanafunzi wake na watu waliompenda waliamini kwamba alikuwa ameshindwa kabisa. Wengine hata waliamini kwamba mafundisho na miujiza yake yote ilikuwa bure. Kile ambacho wanafunzi wake hawakuelewa hadi siku ya tatu ni kwamba kifo cha Yesu hakikuwa mwisho wa hadithi. Kwa kweli, ufufuo wake ulithibitisha kwamba kifo chake kilikuwa ushindi wake. Ufufuo wake uliwawezesha wanafunzi wake kuelewa huduma ya Yesu, mateso na kifo kwa mtazamo mpya kabisa. Naye Yohana alipoandika kitabu cha Ufunuo, wasomaji wake walihitaji pia mtazamo huu mpya. Kanisa la mwanzo lilikabiliwa na mateso kutoka katika Milki yenye nguvu ya Kirumi. Wakristo wengi walianza kuona jambo hilio kuwa ni kushindwa. Lakini Yohana aliwatia moyo wasomaji wake wapate faraja na ujasiri katika ushindi ambao Yesu aliupata wakati wa ufufuo wake. Alitaka waelewe kwamba hata kama maisha yao yangemalizika kwa kufia imani yao, huo haungekuwa mwisho wa hadithi yao pia. Hatimaye, Yesu angekamilisha ufalme wake, na kila mwamini aliyewahi kuishi angeshiriki katika ushindi wake.
Hili ni somo la kwanza katika mfululizo wetu wa Kitabu cha Ufunuo, ambacho wakati mwingine huitwa Apocalypse, au Apocalypse of John.  Somo hili tumelipatia jina la “Usuli wa Ufunuo.” Katika somo hili, tutaona kwamba muktadha na mpangilio wa kitabu cha Ufunuo unaweza kutusaidia kuelewa maana yake asilia, na kutumia ujumbe wake katika maisha yetu ya sasa katika ulimwengu wa kisasa.
Somo hili juu ya usuli wa Ufunuo litagawanyika katika sehemu tatu. Kwanza, tutasawiri usuli wa kihistoria wa kitabu cha Ufunuo. Pili, tutajadili usuli wake wa kitheolojia. Na tatu, tutaitabiri usuli wake wa kifasihi. Hebu tuanze na usuli wa kihistoria wa Ufunuo.



KIHISTORIA

Kitabu cha Ufunuo kimewavutia waumini na wasio waumini tangu kilipoandikwa. Lakini wakalimani tofauti tofauti wanaelewa mifano na taswira za kitabu hicho kwa njia tofauti sana. Viumbe wa ajabu, vita vya ulimwengu, mapigo na hukumu, baadhi ya wakalimani wanaona picha hizi kuwa za kutatanisha kiasi kwamba hupoteza matumaini yote ya kuelewa sehemu hii ya Maandiko Matakatifu. Lakini ukweli ni kwamba mengi ya mkanganyiko huu hutokana na kutofahamu kwetu muktadha wa kihistoria wa kitabu hicho. Hivyo, ili kujifunza jinsi ya kufasiri na kutumia kitabu cha Ufunuo ipasavyo, inasaidia kuelewa jambo fulani kuhusu historia yake.

Kuna thamani kubwa katika kuweza kuelewa mpangilio wa kila moja ya vitabu vya Biblia. Nisingesema ni muhimu, kumbuka kuwa Neno la Mungu lina kazi ya milele, na watu wanaweza kuhusiana nalo moja kwa moja, na usipojua mpangilio asilia, haizuii kuwa kweli. Baada ya kusema hivyo, tutaweza kupata mengi zaidi kutoka katika Biblia ikiwa tunaelewa mazingira asilia ambamo kwayo iliandikwa, na tunaweza kuelewa kwamba iliandikwa kwa watu katika utamaduni huu, kwa wakati huu, na kwa ajili ya masuala haya mahususi. Tunapoona hayo, tunaweza kupata ushughulikiaji bora zaidi wa ni kwa jinsi gani hilo 

linatumika kwetu? Ingawa tuko katika hali tofauti kama ilivyokuwa, tunaweza kuendana na maana ya ujumbe asilia. Hivyo, juhudi kubwa hutolewa katika kujaribu kupata mpangilio wa kihistoria wa vitabu, na wakati mwingine haiji na majibu mazuri, lakini wakati mwingine tunaweza kupata ufahamu mzuri sana wa muktadha asilia ulivyokuwa. Tunapopata hayo tunakuwa katika nafasi nzuri zaidi ya kutumia ukweli huo kutoka katika muktadha huo asilia hadi kwetu.

— Dkt. Peter Walker

Tutaangalia vipengele vitatu vya msingi vya usuli wa kihistoria wa kitabu cha Ufunuo: mwandishi wake; tarehe yake ya kuandikwa; na hadhira wake asilia. Hebu tuanze na mwandishi wa kitabu cha Ufunuo.


MWANDISHI

Tutasawiri mwandishi wa kitabu cha Ufunuo kwa njia mbili. Kwanza, tutaona kwamba maelezo ya kimapokeo ya kitabu kwa mtume Yohana ni ya kuaminika kabisa. Na pili, tutachunguza eneo na uzoefu wa Yohana alipokiandika. Hebu tugeukie kwanza mtazamo wa kimapokeo kwamba mtume Yohana ndiye aliyeandika kitabu cha Ufunuo.


Mtume Yohana
 
Mwandishi wa kitabu cha Ufunuo alijitambulisha kwa jina la kawaida “Yohana.” Alitaja jina lake katika kitabu cha Ufunuo faslu ya 1:1, 4, 9 na katika faslu ya 22:8. Lakini hakujitambulisha haswa kuwa Yohana mtume. Alitaja kwamba alimtumikia Yesu kwa uaminifu, na kwamba alikuwa ameteseka kwa ajili ya ufalme wa Mungu. Na inaonekana wazi kutokana na kitabu hicho kwamba alikuwa nabii. Lakini maelezo haya ya jumla hayatoshi kuonyesha kwamba mtu aliyeandika kitabu cha Ufunuo alikuwa mtume Yohana.
Hata hivyo, kuna angalau sababu mbili nzuri za kuthibitisha maoni ya kimapokeo kwamba mtume Yohana ndiye aliyeandika kitabu hicho. Sababu moja ni kwamba mashahidi wengi wa mapema wanaoaminika walishuhudia kwamba yeye ndiye aliyeandika kitabu hicho.

Mashahidi wa Mapema. Mapema katika karne ya pili B.K, mababa wa kanisa kama Justin Martyr, Irenaeus, na Clement wa Aleksandria walimtambua mtume Yohana kuwa ndiye mwandishi wa kitabu cha Ufunuo. Justin alidai hivyo katika kazi yake inayoitwa Mazungumzo yake na Trypho, faslu ya 81. Ushuhuda wa Justin ni wa thamani sana haswa kwa sababu aliishi Efeso mwanzoni mwa karne ya pili, miongoni mwa watu waliomjua Yohana kibinafsi.
Irenaeus alitaja uandishi wa Yohana katika kazi yake inayoitwa Dhidi ya Uzushi, kitabu cha 4, faslu ya 18, sehemu ya 11. Ushuhuda wake pia unasaidia sana, kwa sababu Irenaeus alikuwa mfuasi wa Polycarp, ambaye naye alikuwa mfuasi wa mtume Yohana. Kwa sababu hiyo, Irenaeus alikuwa katika nafasi ya juu zaidi ya kujua ni kazi zipi ambazo Yohana alikuwa ameandika kweli.
Hatimaye, Clement wa Aleksandria anaonekana kusadiki uandishi wa Yohana katika kazi yake inayoitwa Ni nani Tajiri atakayeokolewa? Sehemu ya 42.



Msamiati. Sababu ya pili ya kuthibitisha maoni ya kimapokeo kwamba mtume Yohana ndiye aliyeandika kitabu cha Ufunuo ni msamiati wake. Kuna mambo mengi yanayofanana kati ya msamiati ulio katika kitabu cha Ufunuo na msamiati ulio katika kazi nyingine za Yohana. Kwa ajili ya muda, tutataja mbili tu.
Kwanza, katika Agano Jipya, jina la Kristo kama “neno” au “neno la mfano[logos]” linapatikana tu katika kitabu cha Ufunuo faslu ya 19:13 na katika kitabu cha Yohana faslu ya 1:1, 14.  Lugha kama hiyo pia inaonekana katika kitabu cha 1 Yohana faslu ya 1:1. Na pili, kauli ya Yesu ya “Naye mwenye kiu, na aje” iliyo katika kitabu cha Ufunuo faslu ya 22:17 inalinganishwa katika Agano Jipya tu na kauli yake ya “Mtu akiona kiu, na aje kwangu anywe” iliyo katika kitabu cha Yohana faslu ya 7:37.
Licha ya hoja hizi zenye nguvu zinazomuunga mkono mtume Yohana kuwa mwandishi wa kitabu cha Ufunuo, tangu mwanzoni mwa karne ya tatu wachambuzi wamepinga uandishi wake. Kwa mfano, askofu wa karne ya tatu, Dionysius wa Aleksandria, alidokeza kwamba mwandishi wa kitabu cha Ufunuo alijitambulisha kuwa ni Yohana, ilihali mwandishi wa injili ya Yohana na baura za Yohana kamwe hakutuambia jina lake. Dionysius pia alizingatia tofauti zingine kati ya kitabu cha Ufunuo na kazi zingine za Yohana, kama vile mitindo yao tofauti ya kifasihi na matumizi ya Kigiriki. Baadhi ya wachambuzi wanaendelea kutoa pingamizi kama hilo hata leo.
Taibu, kuna maelezo mazuri kwa nini mwandishi mmoja anaweza kuwa ametoa kazi zinazoonekana tofauti. Kwa mfano, huenda Yohana aliambatanisha jina lake na kazi hii ili watu wawe na hakika kwamba ilitoka katika chanzo chenye mamlaka. Au huenda alieleza jina lake kwa sababu alikuwa ameagizwa na Kristo mwenyewe kupeleka kitabu hiki kwa makanisa saba mahususi. Na kwa sababu tu Yohana hakujitaja katika baadhi ya maandishi si sababu ya kuhitimisha kwamba hangejitaja kamwe katika maandishi yoyote. 
Zaidi ya hayo, tofauti za kimtindo kati ya kitabu cha Ufunuo na maandishi mengine ya Yohana pia zaweza kuelezwa kwa urahisi.  Maono ambayo Yohana aliandika katika kitabu cha Ufunuo ni tofauti sana na ufunuo alioupokea wakati wa huduma ya Yesu kidunia. Pia, tofauti na maandishi mengine ya kibiblia ya Yohana, kitabu cha Ufunuo kiliandikwa kwa mtindo wa kiunabii, ambao pengine ulisababisha tofauti nyingi katika mtindo wake wa kifasihi na matumizi ya Kigiriki.  Tofauti hizi pia zinaweza kuwa zilitokana na madhumuni tofauti ya Yohana ya kuandika na hata kutokana na uhusiano wake tofauti na hadhira wake asilia.
Kwa kideokezi, ushahidi unaopendelea uandishi wa mtume Yohana unazidi kwa kiasi kikubwa ushahidi unaopinga uthibitisho huo.  Kwa sababu hii, katika masomo haya tutathibitisha maoni ya kimapokeo kwamba kitabu cha Ufunuo kiliandikwa na mtume Yohana.
Baada ya kusema juu ya mtume Yohana kuwa ndiye mwandishi wa kitabu cha Ufunuo, hebu tugeukie kwa Yohana mahali ambapo Yohana alikuwa na uzoefu aliojionea alipoandika kitabu hicho.

Mahali na Uzoefu

Kwa mujibu wa kitabu cha Ufunuo faslu ya 1:9, Yohana aliandika kitabu cha Ufunuo alipokuwa Patmo, kisiwa kidogo katika Bahari ya Aegean, takriban maili arobaini kusini-magharibi mwa Efeso. Patmo ni eneo lenye miamba na lisilo na miti. Kwa sababu ya hali yake mbaya, ulikifanya kuwa mahali pazuri pa kuwaadhibu watu maarufu ambao walioonekana kuwa tishio kwa utaratibu wa kiraia wa Milki ya Rumi. Na kitabu cha Ufunuo faslu ya 1:9 hudokeza kwa nguvu kwamba Yohana alikuwa amepelekwa uhamishoni huko kisiwani Patmo. 
Yohana alipokuwa akivumilia hali hizi ngumu, alipokea maono kadhaa kutoka kwa Kristo. Na kitabu cha Ufunuo ni rekodi ya Yohana na ufafanuzi juu ya maono hayo.

Sikiliza akaunti ya Yohana katika kitabu cha Ufunuo faslu ya 1:10-11:

Nalikuwa katika Roho, siku ya Bwana; nikasikia sauti kuu nyuma yangu, kama sauti ya baragumu, ikisema, Haya uyaonayo uyaandike katika chuo, ukayapeleke kwa hayo makanisa saba: Efeso, Smirna, Pergamo, Thiatira, Sardi, Filadelfia na Laodikia” (Ufunuo 1:10-11).

Hapa, na katika vifungu vingine kama vile katika kitabu cha Ufunuo faslu ya 21:5, Yohana aliweka wadhiha kwamba aliandika kwa kutii amri hii kutoka kwa Mungu. Mungu angemwonyesha maono, na Yohana alipaswa kurekodi maono haya na kuyatuma kwa makanisa hayo saba katika Asia Ndogo.
Kujua kwamba kitabu cha Ufunuo kilitokana na maono yasiyo ya kawaida aliyopewa Yohana kumewafanya baadhi ya wakalimani kupunguza umuhimu wa Yohana kama mwandishi wa kitabu hiki. Baada ya yote hayo, ikiwa ni rekodi tu ya maono, basi mwandishi wake hufanya tofauti gani? Yohana angeweza kutoa mchango gani unaowezekana?


Nadhani tunapofikiria jinsi Roho Mtakatifu alivyofanya kazi na watu katika utayarishaji wa Maandiko Matakatifu kama Neno la Mungu na kama neno la kibinadamu, tunaweza kusema yote mawili: kwamba hawa ni waandishi wa kibinadamu ambao wanafikiria mambo, na wanaelezea kile wanachokielewa na kile wanachotaka kukijulisha, na tunaweza kuona kuwa Roho Mtakatifu anawaumba na kufanya kazi nao na kuwaongoza katika mambo yaliyoandikwa. Kuna baadhi ya matukio ambapo Roho Mtakatifu anawaambia watu moja kwa moja nini cha kuandika, hivyo tuna Fulani ya imla, na tuna maneno ya wazi. Lakini katika hali nyingine, una usanii wa fasihi wa mwandishi wa kibinadamu, na anaelezea mambo katika mifumo ya kitamaduni kwa njia ambayo anataka yaeleweke, na Mungu anafanya kazi na maamuzi hayo huru ili kuyafanya yale vile anavyotaka yawe. Ni utangamano wa mwelekeo mkuu wa Mungu na wajibu wa kibinadamu kufanya mambo. Hivyo, ni neno la Mungu na ni neno la kibinadamu kabisa.

— Dkt. John E. McKinley


Roho hutumia hali tofauti, haiba tofauti, misamiati tofauti, mpangilio tofauti wa matukio ya kihistoria wa kila mtu na inaangazia hilo kwa njia ambayo italeta uwazi mwingi zaidi kwa ukweli fulani unaoonyeshwa na hoja ya mwandishi. Hivyo, katika Maandiko Matakatifu yote tuliyo nayo ni mwingiliano huu kamili wa karama, na usuli wa kihistoria, na ujuzi, na uzoefu wa waandishi, na wakati huo huo, shughuli mahususi za Roho Mtakatifu katika kuwaongoza kutumia karama hizi zote za kibinafsi ambazo Mungu katika uangalizi ake amezitayarisha kuwa nazo, kwa kutumia karama hizi zote za kibinafsi kwa njia ya kuunda kitabu cha Ufunuo wa kiungu ambacho ni sawa na vile ambavyo angependa view, ikiwa ni pamoja na aina zote za fasihi, na masimulizi yote ya kihistoria, na hasira zote za waandishi. 

Haya yote ni suala la usimamizi wa kiungu na ufunuo wa kiungu ili kwa maana yoyote, kuharibu utu wa kweli na historia ya waandishi.

— Dkt. Thomas J. Nettles


Isipokuwa uwezekano wa barua hizo zilizo katika faslu ya 2 na 3, Mungu alimfunulia Yohana maono, si maneno halisi ambayo alipaswa kuyaandika. Kwa ujumla, Yohana aliandika kuhusu maono yake kwa maneno yake mwenyewe. Hivyo katika suala hili, kitabu cha Ufunuo kinafanana sana na Injili ya Yohana. Kwanza, Yohana aliona matukio ya maisha ya Yesu. Baadaye, aliripoti matukio hayo katika injili yake, kwa njia ambayo iliundwa kukidhi mahitaji fulani ya hadhira wake. Vivyo hivyo, Yohana aliona maono aliyoripoti katika kitabu cha Ufunuo. Kisha akaandika kitabu chake kama rekodi ya kweli ya uzoefu wake. Kama tutakavyoona katika masomo haya, Yohana alichagua na kupanga habari katika kitabu cha Ufunuo kwa njia ambazo zilishughulikia mahitaji ya hadhira wake asilia. 
Kama sehemu nyingine za Biblia, kitabu cha Ufunuo kilivuviwa na Mungu. Roho Mtakatifu alisimamia kazi ya Yohana ili kila kitu alichoandika kiwe cha kweli na chenye mamlaka. Lakini kama tutakavyoona katika masomo haya yote, Yohana bado alikuwa mwandishi hai, mwenye kufikiri. Isipokuwa barua hizo zilizo katika faslu ya 2 na fasalu ya 3 ya kitabu cha Ufunuo, Yohana hakupokea maagizo kutoka kwa Yesu. Alikuwa na jukumu la kukumbuka maono yake, kuyaelewa, na kuyawasilisha kwa maneno yake mwenyewe. 
Kwa vile tumeitabiri mahali na uzoefu wa Yohana alipoandika kitabu cha Ufunuo, hebu tuangalie tarehe aliyoandika kitabu hicho.


TAREHE

Wakalimani wa Kiinjili kwa ujumla hujielekeza kwenye mojawapo ya tarehe mbili zinazowezekana za kuandikwa kwa kitabu cha Ufunuo: ama tarehe ya mapema wakati wa maliki wa Kirumi Nero, au tarehe ya baadaye wakati wa maliki wa Kirumi Domitiani. Tutaitabiri tarehe hizi zote mbili, tukianza na wakati wa maliki Nero. 

Nero

Maliki wa Kirumi Nero alitawala kuanzia mwaka wa 54 B.K hadi mwaka wa 68 B.K, na wanahistoria wanaobishania tarehe katika wakati wa maliki Nero huwa wanaweka uandishi wa kitabu cha Ufunuo mwishoni mwa utawala wake. Katika miaka ya awali ya maliki Nero, washauri wenye uwezo walikuwa na ushawishi mkubwa kwake. Lakini baada ya muda utawala wake ulidhoofika sana. Mfalme Nero anajulikana sana kwa kuwalaumu Wakristo kwa ajili ya moto wa Rumi uliotokea mnamo mwaka wa 64 B.K, na kwa kutumia shtaka hili kama kisingizio cha kuwatesa waumini wa Kirumi kwa wingi.

Maliki Nero alianzisha mateso haya katikati ya karne ya kwanza hasa ili kuwatumia Wakristo kama mbuzi wa Azazeli. Moto ulizuka katika Jiji la Rumi, na Maliki Nero alijulikana kwa miradi yake ya ukarabati wa miji, hivyo, kwa kuwa moto huo ulipiga eneo hilo sana na kisha vikosi vingine kuja na kusafisha majengo, wengine walihisi isivyohitajika, kuwa kulikuwa na idadi fulani ya watu iliyohisi kwamba kwa kweli walikuwa kwenye mwisho wa kupokea mradi wa ukarabati wa mji, na hilo lilikuwa ni kosa la maliki. Hivyo kulikuwa na tishio la 

uasi. Maliki Nero alikuwa akitafuta mtu wa kumlaumu na akaambatanisha hilo na Wakristo. Kufuatia hili, aina mbalimbali za mateso zilitumiwa ili kujaribu kuwavuta Wakristo kukiri kwamba walikuwa wakihusika katika hili.

— Dkt. James D. Smith III


Hoja za tarehe ya kuandikwa kwa kitabu cha Ufunuo wakati wa miaka ya mwisho ya utawala wa Mfalme Nero zinatokana na angalau vipande vitatu vya habari. Ushahidi mkuu wa kwanza ni marejeo ya Yohana kwa wafalme saba.

Wafalme Saba. Katika kitabu cha Ufunuo faslu ya 17, Yohana alielezea juu ya mnyama mwekundu mwenye vichwa saba na pembe kumi. Na katika mstari wa 9-11, alisema kwamba vichwa saba viliwakilisha wafalme saba. Wakalimani wengi wanakubali kwamba wafalme hao saba walikuwa maliki wa Kirumi. Julius Kaisari wakati mwingine huhesabiwa kama mfalme wa kwanza wa Rumi.  Alifuatiwa na Augusto, Tiberio, Caligula, Klaudio, Nero, na Galba. Kwa hakika, katika kitabu cha Ufunuo faslu ya 17:10, tunapata maelezo kwamba mfalme wa sita wa Rumi alikuwa madarakani wakati Yohana alipopata maono yake na kuandika kitabu cha Ufunuo. Rejea hii imesababisha wakalimani wengi kuhitimisha kwamba apokalipsi ya Yohana iliandikwa wakati wa utawala wa Maliki Nero.

Hekalu. Hoja kuu ya pili ambayo kwayo huonyesha kwamba Yohana aliandika wakati wa utawala wa maliki Nero inatokana na marejeo ya Yohana kwa hekalu la Kiyahudi. Yohana alitaja hekalu hasa katika kitabu cha Ufunuo faslu ya 11, na baadhi ya wanazuoni hufasiri hili kumaanisha kwamba hekalu la Kiyahudi huko Yerusalemu lilikuwa bado limesimama wakati kitabu cha Ufunuo kilipoandikwa. Lakini historia inarekodi kwamba hekalu la Yerusalemu liliharibiwa mnamo mwaka wa 70 B.K, miaka miwili baada ya utawala wa maliki Nero kumalizika. Hivyo, ikiwa hekalu lilikuwa bado limesimama wakati kitabu cha Ufunuo kilipoandikwa, kuna uwezekano mkubwa kwamba kitabu cha Ufunuo kiliandikwa wakati wa utawala wa maliki Nero. 

Mateso. Jambo la tatu ambalo linaweza kuashiria tarehe ya kuandikwa kwa kitabu cha Ufunuo kuwa wakati wa Nero ni kwamba Yohana aliandika kitabu chake wakati wa mateso. Mara nyingi kitabu cha Ufunuo hutaja ukweli kwamba wasomaji wa Yohana walikuwa wakiteseka. Tunaweza kuona hili katika kitabu cha Ufunuo faslu ya 1:9; 2:9, 10, 13, 6:9 na faslu ya 20:4. Kama tulivyosema tayari, maliki Nero alijulikana sana kwa kuendeleza mateso ya Wakristo. Hakuwa mfalme pekee wa Kirumi kufanya hivyo, lakini alikuwa wa kwanza kufanya hivyo kwa njia ya pekee, hata kama mateso yake kwa ujumla yalihusu eneo la karibu na Rumi.

Maliki wa Kirumi Nero ambaye alitawala kuanzia kwaka wa 54-68 B.K alijulikana kuwa mfalme mkatili sana. Pia alijulikana kwa kuwatesa watu wengi kwa njia kadhaa. Kwa mfano, aliwaua washiriki wa familia yake mwenyewe, na huenda alikuwa maliki wa kwanza wa Kirumi kuwatesa Wakristo. Alifanyaje hivyo? Naam, tuna mwanahistoria wa zamani anayeitwa Tacitusi ambaye anatuambia kwamba Wakristo wengine walifunikwa na lami na kuchomwa moto kama taa huko Rumi. Baadhi yao waliwekwa ndani ya ngozi za wanyama wa mwituni na 


kulishwa wanyama hao, na wengine pia walisemekana kupigiliwa misumari kwenye misalaba.

— Dkt. Brandon D. Crowe

Ingawa hakuna ushahidi mahususi wa kihistoria kwamba mateso chini ya maliki Nero yalienea zaidi ya Rumi hadi sehemu nyingine za Dola, uwezekano huu hauwezi kutengwa. Hivyo, hii inaweza pia kuonekana kama kuunga mkono tarehe ya kitabu cha Ufunuo kuandikwa wakati wa utawala wa maliki Nero. Lakini ingawa hoja zinazopendelea tarehe za kuandikwa kwa kitabu katika utawala wa Nero zina sifa fulani, hazishawishiki kabisa. Kwa hakika, pingamizi kadhaa zimetolewa dhidi yake. Kwanza, Julius Kaisari hakuwa maliki. Mrithi wake, yaani, Augusto ndiye alikuwa wa kwanza kudai cheo hicho. Hivyo, Julius Kaisari anaweza asiwe wa kwanza kati ya wafalme saba waliotajwa katika kitabu cha Ufunuo faslu ya 17:9-11.
Pili, kama tulivyoona, kitabu cha Ufunuo faslu ya 11 hutaja hekalu. Lakini katika kitabu cha Ufunuo faslu ya 11:1-2 Yohana aliambiwa kwamba wote isipokuwa ua wa nje wa hekalu hili wangelindwa kutoka kwa watu wa Mataifa. Tofauti na hili, katika kitabu cha Mathayo faslu ya 24:1-2, Yesu mwenyewe alikuwa tayari ametabiri kwamba hekalu la Yerusalemu lingeharibiwa na Mataifa. Hivyo, ni vigumu kuwa na uhakika kwamba Ufunuo faslu ya 11 hurejelea hekalu lililoharibiwa mnamo mwaka wa 70 B.K.
Tatu, ingawa inawezekana kwamba mateso ya Mfalme Nero yalienea hadi Asia Ndogo, hakuna ushahidi wa kihistoria kwamba kweli yalienea. Hivyo, ni vigumu kuunganisha maelezo ya Yohana ya mateso ya Kikristo moja kwa moja na Mfalme Nero. Kwa sababu ya matatizo kama hayo, wengi wa wainjili wanapendelea tarehe ya baadaye ya kuandikwa kwa kitabu cha Ufunuo.
Kwa vile tumeangalia hoja za tarehe ya kuandikwa kwa kitabu cha Ufunuo katika siku za maliki Nero, hebu tugeukie ushahidi unaopendekeza kwamba Yohana aliandika kitabu cha Ufunuo wakati wa utawala wa maliki Domitiani.

Domitiani

Wanazuoni wanaopendelea tarehe ya baadaye ya kuandikwa kwa kitabu cha Ufunuo huwa wanaiweka wakati wa utawala wa mfalme wa Kirumi Domitiani, ambaye alitawala kuanzia mwaka wa 81 B.K hadi 96 B.K. Angalau mambo manne yanaweza kutajwa ili kuunga mkono tarehe hii ya kuandikwa kwa kitabu cha Ufunuo.

Mababa wa Kanisa. Kwanza, mababa kadhaa wa kanisa la mwanzo walionyesha kwamba kitabu hicho kiliandikwa wakati huu. Kwa mfano, katika kazi yake inayoitwa Dhidi ya Uzushi, kitabu cha 5, faslu ya 30, sehemu ya 3, baba wa kanisa la mwanzo Irenaeus aliripoti kwamba Ukitabu cha funuo kiliandikwa “karibu na mwisho wa utawala wa Domitiani.” Hapo awali katika somo hili, tulitaja kwamba Irenaeus alikuwa mfuasi wa Polycarp, ambaye naye alikuwa mfuasi wa mtume Yohana. Hivyo, kuna sababu nzuri ya kuamini ushuhuda wake juu ya jambo hili. Tarehe hii pia inakubaliana na ushuhuda uliotolewa na baadhi ya mababa wa kanisa mwanzoni mwa karne ya pili, kama vile Clement wa Aleksandria, ambaye alidokeza kwamba Yohana aliachiliwa kutoka uhamishoni baada ya kifo cha Domitiani.

Wafalme Saba. Sababu ya pili inayopendelea tarehe ya kuandikwa kwa kitabu cha Ufunuo katika utawala wa Domitiani ni rejea ile ile ya wafalme saba ambayo baadhi ya wakalimani hutumia kuunga mkono tarehe ya kuandikwa kwa kitabu katika utawala wa Mfalme Nero. Kama tulivyoona, katika kitabu cha Ufunuo faslu ya 17:9-11, Yohana 

alieleza kwamba vichwa saba vya mnyama mwekundu vilikuwa wafalme saba. Wale wanaobishania tarehe ya kuandikwa kwa kitabu cha Ufunuo katika utawala wa Domitiani wanasema kwamba wafalme wote saba wanawasilishwa kama watesaji wakubwa wa kanisa. Hivyo, badala ya kuhesabu maliki wote wa Kirumi, wanahesabu tu wale maliki waliolitesa kanisa kwa njia muhimu. Kwa hesabu hii, Kaligula alikuwa mfalme wa kwanza. Alitawala kuanzia mwaka wa 37 B.K hadi mwaka wa 41 B.K. Claudius, alikuwa wa pili, akitawala kuanzia mwaka wa 41 B.K hadi mwaka wa 54 B.K. Nero alikuwa wa tatu, akitawala kuanzia mwaka wa 54B.K hadi mwaka wa 68 B.K. Kufuatia mfalme Nero, wafalme watatu wadogo wanapuuzwa, kwa sababu hawakuchangia kwa kiasi kikubwa mateso ya kanisa. Maliki wa nne aliyetesa kanisa alikuwa Vespasian, aliyetawala kuanzia mwaka wa 69 B.K hadi mwaka wa 79 B.K. Maliki wa tano alikuwa Tito, ambaye alitawala kuanzia mwaka wa 79 B.K hadi mwaka wa 81 B.K. Na maliki wa sita, ambaye wakati wa utawala wake kitabu cha Ufunuo kingeandikwa, alikuwa maliki Domitiani, aliyetawala kuanzia mwaka wa 81 B.K hadi mwaka wa 96 B.K.

Mateso. Sababu ya tatu inayoashiria tarehe ya kuandikwa kwa kitabu cha Ufunuo katika utawala wa maliki Domitiani ni mateso ya Wakristo.

Domitiani alikuwa mwana wa Vespasiani na ndugu wa Tito. Unachohitaji kujua kuhusu hilo ni kwamba Vespasiani na Tito walikuwa na jukumu, kibinafsi, kwa kuanguka kwa Yerusalemu mnamo mwaka wa 70 B.K, na kuondolewa kwa uongozi wa mapema wa dini ya Kiyahudi na harakati zisizokoma za Wayahudi, hadi Masada, na kushambuliwa kwa Masada na kuondolewa kwa wakereketwa wa dini ya Kiyahudi kwa wingi mnamo mwaka wa 72 B.k. Hivyo, moja ya mambo ambayo unaweza kusema kuhusu familia hiyo ni kwamba hawakuwa marafiki sana wa Wayahudi, kusema kidogo. Hivyo, haishangazi kwamba Domitiani angekuwa maliki ambaye angetesa madhehebu ambayo angeyaona kuwa aina fulani ya kujitenga na Uyahudi. Mateso hayo yanaonekana kuwa ya hapa na pale, kuliko 
ya utaratibu. Inaonekana kuwa mapigano hayo yalikuwa ya kikanda zaidi badala ya kuwa ya himaya nzima ya miliki hiyo, hata hivyo yalikuwa ya kikatili.

— Dkt. Ben Witherington III

Domitiani alimfuata kila mtu, na alichukiwa sana na watu kiasi kwamba baada ya muda, walikuna jina lake kutoka kwenye maandishi ya vitu kama ukumbi wa michezo ambao uliwekwa wakfu kwake, hivyo walipitia ufalme na kufuta jina lake kwa sababu alichukiwa sana. Kwa nini alichukiwa? Naam, kwa sababu alikandamiza upinzani wowote kwake aliouona huko nje.

— Dkt. Brandon D. Crowe



Mateso ya Wayahudi yanajulikana zaidi kwetu kuliko mateso ya Wakristo, lakini hakuna shaka kwamba yalikuwa makali katika visa vyote viwili, na kwa sababu hiyo, wengi wanaoweka Ufunuo mwishoni 

kabisa mwa karne ya kwanza watahisi kwamba mnyama au mnyama mkubwa ambaye anashughulikiwa katika kitabu cha Ufunuo, kwa kweli ni Domitiani. Alikuwa, hata zaidi ya Nero, ana uwezekano mkubwa wa kuwa na wazimu, mwenye kuthibitishwa kuwa na wazimu. Alikuwa mtu ambaye katika tabia zake alipenda kuona wanawake na vijeba wakipigana, angekamata wadudu na kuwachoma mara kwa mara kwa sindano, hizi zimerekodiwa na baadhi ya wale waliomtazama, na hatimaye aliuawa, aliuawa na mtumwa wake wa zamani ambaye alirudi na kuona mwanya na hakuweza kuvumilia tena. Hivyo, kwa njia nyingi yeye ndiye aliyekuwa mbali katika wendawazimu wa kifalme.

— Dkt. James D. Smith III

Kwa mujibu wa wanahistoria wengi, maliki Domitiani alitesa kanisa nje ya Rumi kwa upana zaidi kuliko maliki yeyote wa hapo awali. Kwa mfano, katika mwaka wa 96 B.K, Clement wa Rumi aliandika barua kwa Wakorintho ambayo ilizungumza juu ya misiba ya ghafla na ya mara kwa mara pamoja na uovu, mambo ambayo yalikuwa yamewapata. “Maafa na uovu huu” hupendekeza mateso ya kimfumo zaidi kwa Wakristo wakati wa utawala wa maliki Domitiani. Naye maliki Domitiani anaripotiwa kuogopa kuja kwa Kristo. Hata alisemekana kuwa alimuua binamu yake mwenyewe, balozi wa Kirumi Flavius Clemens, kwa sababu tu Flavius alikuwa Mkristo.

Ibada ya Maliki. Sababu ya nne inayopendekeza tarehe ya kuanidkwa kwa kitabu cha Ufunuo katika wakati wa maliki Domitiani ni kwamba maliki Domitiani alihitaji ibada ya maliki.

Kile tunachojua pia wakati wa maliki Domitiani ni kwamba ulikuwa na maendeleo ya kuongezeka kwa Ibada ya Maliki. Ibada ya Maliki huenda nyuma hadi mwanzo wa siku za ufalme na Augusto. Lakini unapofika kwa Domitiani, yeye anasema mambo kama vile “Unapaswa kuniabudu nikiwa hai” Kwa upande wa Augusto, aliabudiwa kuwa mwanadamu aliyefanywa kuwa mungu baada ya kifo chake. Lakini kufikia mwisho wa karne ya kwanza B.K, waliabudu au waliitwa kuabudu watawala walio hai kama Domitiani mwenyewe alivyokimbia huku na kule akisema, “Niabudu tu kama ‘Deus et dominus noster.’” 

Yaani, Bwana wetu na mungu wetu. Maneno ambayo hutokea tu kuwa lugha ambayo ndiyo Tomaso anatumia kwa Yesu, “Bwana Wangu na Mungu wangu,” mwishoni mwa Injili ya Yohana. Hii pia ni lugha inayotumiwa na Yesu mara nyingi katika kitabu cha Ufunuo. Hivyo, inaonekana kwamba muktadha wa kitabu cha Ufunuo, uko katika wakati ule wa kuinuka kwa ibada ya maliki na mateso yanayofuata ya Wakristo katika sehemu kama vile Asia Ndogo ambako ndiko makanisa hayo saba yalikuwa.

— Dkt. Ben Witherington III

Mada ya ibada ya maliki hunekana katika sehemu kadhaa za kitabu cha Ufunuo. Kwa mfano, mnyama anayewakilisha wafalme saba katika kitabu cha Ufunuo faslu ya 17:9-11 pia 

anahitaji watu wamwabudu katika kitabu cha Ufunuo faslu ya 13, 14 na 16. Motifu hii inaweza kuonyesha kwamba kitabu cha Ufunuo kiliandikwa wakati ambapo maliki wa Kirumi aliwataka Wakristo wamwabudu. 
Hakuna ushahidi kwamba maliki Nero alidai kwamba watu wamwabudu. Lakini maliki Domitiani ndiye aliyefanya hivyo wadhiha. Wakristo hawakupendezwa naye kila walipokataa kukiri madai yake ya kuwa “mungu na bwana.” Maliki Domitiani alianza barua zake zote kwa maneno “Bwana Wetu na Mungu anaamuru,” na aliwataka raia wake wamzungumze kwa njia ile ile. Pia alikuwa na sanamu zake za dhahabu na fedha zilizowekwa kwenye mahekalu kwa miungu ya Kirumi. Lakini maoni ambayo Yohana aliandika wakati wa maliki Domitiani pia yana udhaifu wake. Kwa mfano, Yohana hakuwahi kusema kwamba wafalme saba walio katika faslu ya 17 ya kitabu cha Ufunuo walikuwa watesi wakubwa wa kanisa. Na hakuwahi kutaja pia uharibifu wa hekalu la kimwili huko Yerusalemu uliotukia mnamo mwaka wa 70 B.K, ambao ungekuwa tayari umefanyika wakati wa maliki Domitiani. 
Wakati sahihi ambapo Yohana aliandika kitabu cha Ufunuo hauwezi kutambuliwa kwa uhakika. Lakini inaonekana kuna msaada zaidi kwa maoni kwamba kiliandikwa wakati huo wa Utawala wa maliki Domitian. Wakalimani wanaounga mkono maoni haya kwa kawaida hupendekeza tarehe ya karibu mwaka wa 95 B.K, karibu na mwisho wa maisha ya maliki Domitiani, kabla tu ya Yohana kuachiliwa kutoka kisiwa cha Patmo. Katika masomo haya, hakuna hata moja ya tafsiri zetu itakayotegemea tarehe mahususi ya kuandikwa kwa kitabu cha Ufunuo. Badala yake, tutaitabiri ukweli kwamba iliandikwa wakati fulani katika nusu ya mwisho ya karne ya kwanza, wakati ambapo waumini walikuwa wakiteswa kwa ajili ya imani yao, na kushinikizwa kumwabudu mfalme. 
Baada ya kumchunguza mwandishi na tarehe ya kuandikwa kwa kitabu cha Ufunuo, hebu tujadili hadhira wake asilia.

HADHIRA
Yohana alielekeza wadhia Ufunuo wake kwa makanisa saba katika Asia Ndogo, katika eneo ambalo sasa ni sehemu ya magharibi mwa Uturuki. Makanisa hayo yalikuwa katika miji ya Efeso, Smirna, Pergamo, Thyatira, Sardi, Filadelfia, na Laodikia. Kila kanisa lilitiwa moyo, na inapobidi, linakemewa, kulingana na hali yake. 

Kusudi kuu na ujumbe mkuu wa kitabu cha Ufunuo namba moja ni kuyajulisha yale makanisa saba juu ya msimamo wao katika Kristo. Kama vile alivyoteseka na kushinda, vivyo hivyo, watateseka na watashinda. Hiyo ndiyo mada inayoenea katika kitabu kizima. Pili, ni kwamba wanahitaji kuweka imani na uaminifu wao katika enzi kuu ya Mungu, enzi kuu ya Kristo na enzi kuu ya Roho Mtakatifu. Kwa sababu Kristo aliuawa na kufufuka tena, sasa yeye ndiye shujaa mshindi. Yeye ndiye simba anayeshinda. Yeye ni mshindi, naye amemshinda yule Mwovu. Hivyo yeye ndiye mwenye enzi kuu. Mungu, Kristo na Roho wote ni wenye enzi kuu, na sasa yale makanisa saba wanaweza kupumzika katika enzi kuu ya Mungu katikati ya majaribu, katikati ya mateso na katikati ya mafundisho ya uwongo. Wanahitaji kumtegemea [Kristo] kwa sababu wanapitia mateso makali, majaribu makali, upimwaji mkali, na ni rahisi sana kwao kuabudu sanamu, kuwa sehemu ya mfumo wa ulimwengu, lakini badala yake wanahitaji kutegemea mkono wa Mungu wenye enzi kuu.

— Dkt. Benjamin Gladd


Wanahistoria na kitabu cha Ufunuo chenyewe hueleza kwamba Wakristo walioishi katika miji hiyo walikabiliwa na kila aina ya majaribu na mikazo ya kugeuka kutoka katika imani ya kweli ya Kikristo. Kama Wakristo wengi katika kila enzi, walihisi kushinikizwa kuhatarisha imani yao.


Waandishi wa Agano Jipya hutupatia ushauri mwingi wa vitendo kuhusu jinsi ya kukabiliana na majaribu na mateso katika maisha yetu. Tunaona hili, bila shaka, katika kitabu cha Ufunuo katika kututia moyo kushinda, kuwa mwaminifu katikati ya shinikizo kubwa la kukataa uhusiano wako na Kristo, au tu kuhatarisha maisha yako ya kiuchumi, au maisha yako ya ngono kuhusiana na ubwana wa Yesu. 
Mambo kadhaa tunayoyaona katika kitabu cha Ufunuo na kwa kweli katika Agano Jipya lote ambayo ni msaada wa vitendo katika kukabiliana na mateso ni, namba moja, ushirika na waumini wengine, umuhimu wa kweli tunaouona katika ushirika sio tu wa ibada bali wa kutiana moyo, pia kushirikiana kiuchumi wao kwa wao, hisia hii ya usalama inayotokana na kukusanyika pamoja kama watu wa Mungu katika ushirika… Jambo lingine tunaloliona kuwa ni nyenzo katika kitabu cha Ufunuo haswa ni nyimbo hizi za maombolezo ambapo, kama tunavyoona katika Agano la Kale katika wimbo wa Zaburi, kama tunavyoona katika sauti ya Yesu anapochukua wimbo wa Zaburi, kama vile wimbo wa Zaburi ya 22 kutoka msalabani, lakini pia katika nyimbo tunazoziona katika kitabu cha Ufunuo ni “Je, ni muda gani,” Ee Bwana, mashahidi wa imani watalazimika kuteseka? Ee, Bwana, utakuja lini kuleta ukombozi kwa watu wako? Maombolezo haya kwa kweli yanahusu hisia ya haki, na tunajua kwamba hisia hiyo ya haki imekita mizizi yake katika tabia ya Mungu, kwa sababu Bwana ni mwadilifu. Tunahoji hali zisizo za haki, na tunatamani ukombozi wake na wokovu wake. Hivyo naona katika ushirika wa waumini na katika lugha ya maombolezo rasilimali mbili muhimu sana, rasilimali za vitendo katika kukabiliana na majaribu na mateso, na hata vishawishi kama watu wa Mungu.

— Dkt. Gregory R. Perry

Makanisa ya Asia Ndogo yalikabiliwa na vyanzo vingi vya shinikizo la kuhatarisha imani na desturi zao. Lakini kwa madhumuni yetu katika somo hili, tutaitabiri matatizo manne yaliyobainisha hali zao.

Vyama vya Wafanyabiashara

Kwanza, vyama vya kipagani vya wafanyabiashara viliwashinikiza Wakristo kuabudu miungu ya uwongo. Katika karne ya kwanza, vyama vya wafanyabiashara vilikuwepo katika maeneo yote ya Asia Ndogo. Haya yalikuwa makundi ya wafanyakazi vibarua na wataalamu waliojipanga kwa madhumuni ya kiuchumi. Kila mtu, wakiwemo Wakristo, alihitaji kujiunga na mashirika hayo ya biashara ikiwa wangetarajia kufanya biashara nyingi katika jamii zao. Zoezi hili la kijamii lilileta changamoto kubwa kwa wafuasi wa Kristo, kwa sababu kila chama kilikuwa na mungu mlinzi, na washiriki wa chama walitarajiwa kuonyesha utii wao kwa 


mungu huyo. Wakristo waliokataa kuonyesha utii wao kwa mungu mlinzi wa chama mara nyingi hawakuhusishwa katika shughuli za kibiashara na washiriki wake.


Jamii za Kiyahudi

Shinikizo la pili la kufanya maridhiano lilitoka kwa jamii za Kiyahudi ambazo zilienea maeneno yote ya Asia Ndogo katika karne ya kwanza. Kwa sehemu kubwa, dini katika Milki ya Kirumi zingeweza kutekelezwa tu katika nchi walizotoka. Isipokuwa dini moja mashuhuri kwa sheria hii ilikuwa Uyahudi. Masinagogi ya Kiyahudi yalikuwa yakifanya kazi katika miji muhimu zaidi katika Asia Ndogo. Awali, Warumi waliuona Ukristo kuwa dhehebu la Dini ya Kiyahudi, na matokeo yake ni kwamba Ukristo ungeweza kutekelezwa kisheria katika milki yote ya Kirumi. Lakini Wayahudi walipoanza kujitenga na waumini wa Kikristo, Ukristo ulipoteza hadhi yake ya kisheria katika sehemu nyingi za milki hiyo, na kuwaweka Wakristo katika hatari ya kuadhibiwa na kuteswa na serikali. Kwa sababu hiyo, Wakristo walihisi shinikizo la kupatana na Dini ya Kiyahudi, na hata kuacha imani yao katika Kristo.


Serikali ya Kirumi

Shinikizo la tatu la kuhatarisha imani ya kweli ya Kikristo lilitoka kwa serikali ya Kirumi, ambayo ilidai kwamba Wakristo wamwabudu maliki na miungu ya Kirumi. Kwa kuwa jamii ya Wayahudi ilikataa kanisa la Kikristo, serikali iliwataka Wakristo kushiriki katika ibada ya hadhara ya miungu ya Kirumi. Katika siku za Domitiani, hii ilijumuisha hata uthibitisho kwamba mfalme alikuwa mungu. Ikiwa Wakristo walikataa kujiunga na ibada hii ya sanamu, wangeweza kushtakiwa kwa kutokuamini kuwapo kwa Mungu, uhalifu ambao ulikuwa na matokeo mabaya sana, na hata ungeweza kusababisha kuuawa. Ili kuhifadhi usalama wao wa kimwili, Wakristo wengi walihisi kushinikizwa kushiriki katika ibada hiyo ya uwongo.

Wakristo Wapotovu

Cha kusikitisha ni kwamba, zaidi ya mikazo ya kufuata iliyotoka nje ya kanisa, shinikizo la nne kwa kweli lilitoka kwa Wakristo wapotovu. Biblia haitupatii maelezo mengi kuhusu matatizo yaliyokuwa katika makanisa ya Asia Ndogo. Lakini barua kwa makanisa zilizo katika kitabu cha Ufunuo faslu ya 2 na faslu ya 3 zinaorodhesha matatizo kadhaa mahususi yanayosababishwa na watu ndani ya jamii ya Kikristo. Kwa mfano, mafundisho ya uasherati ya Balaamu yanarejelewa katika kitabu cha Ufunuo faaslu ya 2:14. Kundi linaloitwa Wanikolai linahukumiwa katika kitabu cha Ufunuo faslu ya 2:6, na 15. Na nabii mke wa uwongo aitwaye Yezebeli anatajwa katika kitabu cha Ufunuofaslu ya 2:20. Zaidi ya hayo, Wakristo hao wapotovu wanaonekana kuwa walikuwa wakiwashinikiza Wakristo wengine wajiunge katika matendo yao ya uwongo. Lakini si Wakristo wote wapotovu waliojiunga na madhehebu hayo ya uzushi. Baadhi yao waliacha tu imani yao na kujiunga tena na dini za kipagani zilizowazunguka. Rekodi moja ya kuvutia ya jambo hii inatoka kwa Pliny Mdogo, aliyekuwa gavana wa Ponto na Bithinia kuanzia mwaka wa 111 B.K hadi mwaka wa 113 B.K. Sikiliza kile ambacho Pliny alimwandikia maliki wa Kirumi aliyeitwa Trajani:

Wengine waliotajwa na mtoa habari huyo walitangaza kwamba wao walikuwa Wakristo, lakini wakakanusha, wakidai kwamba walikuwa 

lakini wamekoma kuwa... wengine kama miaka ishirini na mitano [iliyopita]. Wote waliabudu sanamu yako na sanamu za miungu, na kumlaani Kristo.

Wakristo katika kila enzi wanakabiliwa na shinikizo la kuhatarisha uaminifu wao kwa Kristo katika mawazo, maneno, na matendo.  Katika ehemu nyingi za ulimwengu, Ukristo bado ni dini haramu. Waumini waaminifu wanapaswa kukutana kwa siri, katika hatari ya kukamatwa, na katika baadhi ya matukio hata kuuawa. Pia kuna shinikizo la kiakili. Mara nyingi wanazuoni wa kilimwengu, marafiki na familia huudhihaki Ukristo kama dini ya ujinga ambayo inapingwa na sayansi. Kunaweza pia kuwa na shinikizo la kuhatarisha tabia na imani zetu kwa ajili ya kufanikiwa katika biashara, au kuepuka kutendewa isivyo haki katika jamii. Na kitabu cha Ufunuo kinashughulikia hali za aina hii. Ujumbe wake ni kwamba Yesu ndiye Mfalme mkuu zaidi, na kwamba hatimaye atarudi kufanya kila kitu kiwe sawa. Atakapofanya hivyo, atamtuza kila mtu aliyeendelea kuwa mwaminifu kwake. 
Kwa uelewa huu wa mazingira ya kihistoria ya kitabu cha Ufunuo akilini, tuko tayari kusawiri usuli wake wa kitheolojia.


KITHEOLOJIA


Kwa ujumla, kitabu cha Ufunuo kinathibitisha theolojia ya kila kitabu cha Biblia kilichoandikwa kabla yake. Yohana alitegemea sana maandishi ya Biblia ya hapo awali, na alitarajia kwamba wasomaji wake wayafahamu hayo nayo pia. 
Usuli wa kitheolojia wa kitabu cha Ufunuo waweza kuelezwa kwa njia nyingi. Lakini katika somo hili tutaitabiri dhana tatu kati ya dhana zake kuu: kwanza, mafundisho ya maandishi ya eskatolojia au “siku za mwisho”; pili, dhana ya agano; na tatu, jukumu la manabii wa kibiblia. Kwanza hebu tuangalie mafundisho ya eskatolojia.


ESKATOLOJIA

Katika siku za Yohana, kanisa la mwanzo lilikuwa likipitia mvutano mkubwa kwa sababu Yesu alikuwa bado hajarudi kumaliza kazi yake. Wakati wa huduma yake ya kidunia, Yesu alikuwa ameanza kuleta wokovu kwa kila taifa kwa kuanzisha hatua za mwisho za ufalme wa Mungu duniani. Lakini kufikia wakati ambapo Yohana aliandika kitabu cha Ufunuo, Yesu alikuwa ameondoka kwa muda wa nusu karne, na Wakristo wengine walikuwa wameanza kujiuliza ikiwa alikuwa akirudi kabisa. Hivyo, sababu moja ambayo Yohana aliandika ilikuwa kuwahakikishia wasomaji wake kwamba Yesu alikuwa na bidii katika kujenga ufalme wake, na kwamba bila shaka angerudi katika siku zijazo ili kutimiza kila ahadi ambayo Biblia ilikuwa imetoa juu yake.  Kwa maneno mengine, Yohana aliandika kueleza mafundisho ya kibiblia ya eskatolojia, yaani, mafundisho kuhusu matukio ya siku za mwisho.
Istilahi eskatolojia humaanisha “uchunguzi wa nyakati za mwisho” au “uchunguzi wa mambo ya mwisho.” Linatokana na neno la Kigiriki la Agano Jipya eschatos, ambalo kwa kawaida humaanisha “mwisho.” Kimapokeo, istilahi “eskatolojia” lilirejelea hasa mafundisho ya Biblia kuhusu ujio wa pili wa Kristo. Lakini wanazuoni wa hivi karibuni zaidi wa Biblia wametumia istilahi “eskatolojia” kurejelea uchunguzi wa tabia ya kilele cha kipindi chote kuanzia kuja kwa Kristo mara ya kwanza hadi kurudi kwake mara ya pili. Mtazamo 

huu mpana zaidi wa eskatolojia unalingana na ukweli kwamba vifungu kama vile katika kitabu cha Waebrania faslu ya 1:2 na kitabu cha 1 Petro faslu ya 1:20 vinarejelea kipindi chote cha Agano Jipya kuwa siku za mwisho au nyakati za mwisho.

Naam, baadhi ya wanatheolojia wanarejelea wakati kati ya ujio wa kwanza wa Kristo na ujio wa pili kuwa siku za mwisho. Wanarejelea wakati huo wote kama siku za mwisho kwa sababu katika ujio wa kwanza wa Kristo ulicho nacho ni kuvunjika kwa nyakati za mwisho, hivyo wakati mwingine wanatheolojia huuita wakati huu kuwa ni eskatolojia iliyoanzishwa au “tayari, bado.” Katika ujio wa kwanza wa Kristo na ushindi wake madhubuti juu ya msalaba na uthibitisho katika ufufuo wake, una malipo ya kwanza, au dhamana, au uanzishwaji wa utekelezaji wa ahadi hizo za mwisho.  Ahadi hizo za mwisho bado si sehemu kamili ya uzoefu wetu, hivyo hatujatukuzwa, lakini katika wakati wa kuja kwa Kristo na kukamilisha kwa uthabiti kazi yake ya upatanisho msalabani, matokeo yake ni ya hakika. Matokeo yake yamehakikishwa. Hakuna maana ambayo matokeo ya mwisho yanajadiliwa au kuchukuliwa, au kwamba hayajulikani katika akili ya Mungu. Hivyo ingawa kuna mambo ambayo bado hayajashughulikiwa na waumini katika kufunuliwa kwa mpango wa ukombozi wa Mungu, malipo ya kwanza juu ya utimilifu huo wa mwisho yanahakikishwa kutoka wakati ule ule wa ushindi wa Kristo msalabani na ushindi wake, uthibitisho wake, ningeweza kusema, katika ufufuo wake. Hivyo, hiyo ndiyo sababu mojawapo, au sababu ya msingi kwamba wanatheolojia wanaweza kutofautisha vipengele vya mswada wa ukombozi kati ya kazi ya Kristo katika ujio wake wa kwanza na ujio wake wa pili, na pia kurejelea hilo kwa ujumla kama siku za mwisho. Tuko katika dakika za mwisho, utimilifu wa ushindi mkuu wa Kristo kama ulivyokamilika pale msalabani.
— Dkt. Robert G. Lister

Ili kuelewa jinsi waandishi wa Agano Jipya walivyoelewa siku za mwisho, inasaidia kuanza na mafundisho ya Agano la Kale. Manabii wa Agano la Kale walitabiri kwamba Masihi au Kristo wa wakati ujao angekomesha udhalimu wa utawala wa kigeni, na kuanzisha ufalme wa Mungu duniani. Kama tusomavyo katika kitabu cha Danieli faslu ya 2:44 hivi:

Na katika siku za wafalme hao Mungu wa mbinguni atausimamisha ufalme ambao hautaangamizwa milele, wala watu wengine hawataachiwa enzi yake; bali utavunja falme hizi zote vipande vipande na kuziharibu, nao utasimama milele na milele (Danieli 2:44).

Katika mstari huu, Danieli alifundisha kwamba ufalme wa Mungu ungeangamiza mataifa na watawala wapinzani ili kuweka utawala usio na mwisho wa Mungu juu ya dunia nzima. Katika kitabu cha Danieli faslu ya 7:13-14, nabii aliendelea kusema kwamba ufalme huu ungekuja kupitia kazi ya Mwana wa Adamu, anayejulikana pia kama Masihi au Kristo. Vifungu vya kinabii kama vile katika kitabu cha Danieli viliwaongoza wanatheolojia wa Kiyahudi katika karne ya kwanza kugawanya historia katika enzi kuu mbili: “enzi hii” ya dhambi, mateso na kifo; na “enzi inayokuja,” wakati ambapo Mungu angewaangamiza kabisa adui zake, na hatimaye kuwabariki watu wake.  Katika karne zilizofuata baada ya Danieli, Israeli iliendelea kupigana dhidi ya milki za kipagani na watawala wa kigeni. 

Wanatheolojia wa Kiyahudi walitazamia kwa hamu kubwa kuja kwa masihi kumaliza enzi hii na kuanzisha enzi zijazo.

Ni wazi kwamba Mungu anafanya kazi na watu wake katika Agano la Kale, lakini daima anafanya hivyo kwa njia inayotazamia kuja kwa Mfalme, kuja kwa Masihi, kuja kwa kuhani wa mwisho, nabii wa mwisho, mfalme wa mwisho. Agano la Kale lote linamtazamia kwa hamu mtu huyo na tukio hilo mahususi. Tunapofika kwenye Agano Jipya, tunaona kwamba waandishi wa Agano Jipya wanashangazwa na ukweli kwamba kile wanachokabiliana nacho katika maisha yao kwa hakika ni utimilifu wenyewe ambao Agano la Kale lote lilikuwa limetarajia. Sio kwamba ni dhahiri tu, lakini ni dhahiri katika Agano Jipya kwani wana mtazamo wa historia ya ulimwengu kwa kweli katika sehemu mbili: moja ya matarajio na ya pili ya utimilifu.

— Dkt. David B. Garner

Mara nyingi Yesu mwenyewe alitegemea mtazamo huu wa msingi wa enzi mbili za historia katika mahubiri yake. Kwa mfano, alizungumza kuhusu enzi hii na enzi inayokuja katika sehemu kama vile katika kitabu cha Mathayo faslu ya 12:32, kitabu cha Marko faslu ya 10:29-30, na katika kitabu cha Luka faslu 20:34-35. Lakini Yesu pia alianzisha mtazamo mpya juu ya enzi hizo mbili. Kwa upande mmoja, aliendelea kurejelea enzi inayokuja kama enzi ya baadaye. Lakini kwa upande mwingine, pia alizungumza juu ya ufalme wa Mungu unaokuja katika siku zake mwenyewe. Kwa maneno mengine, alifundisha kwamba katika siku zake, enzi mbili za historia zilikuwa zimeanza kuingiliana. Enzi inayokuja ilikuwa imeanza ingawa enzi ya sasa au enzi hii ilikuwa bado haijaisha. Kwa mujibu wa Yesu, waumini tayari wanaishi katika ufalme wa Mungu, na tayari wanafurahia baraka zake nyingi. Sikiliza maneno ya Yesu katika kitabu cha Mathayo faslu ya 12:28:

Lakini mimi nikitoa pepo kwa Roho ya Mungu, basi ufalme wa Mungu umekwisha kuwajilia (Mathayo 12:28).

Ushindi wa Yesu dhidi ya nguvu za kishetani ulithibitisha kwamba alikuwa ameanza au kuanzisha hatua ya mwisho ya ufalme wa Mungu duniani.

Kuna vifungu kadhaa vya Agano Jipya vinavyozungumza juu ya siku za mwisho, na karibu vifungu hivi vyote katika muktadha wake huanza siku za mwisho zilizo tayari katika karne ya kwanza. Kwa mfano, Petro anapokubali maneno ya Yoeli katika kitabu cha Matendo ya Mitume faslu ya 2:17, anasema, “Itakuwa siku za mwisho, asema Mungu, nitawamwagia Roho yangu,” anazungumza juu ya matukio yanayotokea wakati huo wa siku ya Pentekoste. Hivyo Wakristo wa mapema walielewa jambo ambalo nyakati fulani Wakristo wa kisasa wamesahau, na hiyo ni kwamba ufalme si wakati ujao tu, bali kwa sababu Mfalme ambaye bado anakuja amekwisha kuja, wakati ujao umevamia historia. Ndiyo maana una vifungu katika Agano Jipya, kwa mfano katika kitabu cha Wagalatia faslu ya 1:4, vinavyosema kwamba ametukomboa kutoka katika zama hizi mbovu za sasa; au katika kitabu cha 1 Wakorintho faslu ya 2:9, 10 ambapo Paulo anasema, 

“Lakini kama ilivyoandikwa, Mambo ambayo jicho halikuyaona wala sikio halikuyasikia, wala hayakuingia katika moyo wa mwanadamu, mambo ambayo Mungu aliwaandalia wampendao. Lakini Mungu ametufunulia sisi kwa Roho.” Au katika kitabu cha 2 Wakorintho na kitabu cha Waefeso 1, anatumia neno ambalo mara nyingi huonekana katika hati za biashara kwa ajili ya malipo ya kwanza. Husema kwamba tumepokea awamu ya kwanza ya urithi wetu wa baadaye kwa kupokea Roho Mtakatifu. Tumepokea ladha ya ulimwengu ujao, kwa sababu hatutarajii tu ufufuo wa wakati ujao na Masihi wa baadaye, mfalme wa baadaye, lakini tunatarajia mfalme ambaye tayari amekuja, ambaye tayari amefufuliwa kutoka kwa wafu na, kwa hiyo kwetu sisi, tuna ladha ya mbele, na tunahitaji kuishi kama watu wa zama zijazo. Tunahitaji kuishi kwa ajili ya wakati ujao katika enzi hii ya sasa, ili kuruhusu ulimwengu uwe na ladha ya jinsi mbingu itakavyokuwa.

— Dkt. Craig S. Keener

Kupitia huduma ya kidunia ya Kristo, Mungu alikuwa akileta kushindwa kwa mwisho kwa adui zake, na baraka za mwisho kwa watu wake. Ufalme wake ulikuwa ukiingia katika enzi hii mbaya. Ilikuwa ni kuwaokoa watu wa Mungu na kuwahakikishia baraka zao za wakati ujao. Kama tulivyosoma hivi punde katika kitabu cha Mathayo faslu ya 12:28, wokovu huu ulianza wakati wa Kristo. Twaona mada hii hii katika vifungu kama vile katika kitabu cha Luka faslu ya 16:16; na faslu ya 17:20-21, na katika kitabu cha Yohana faslu ya 3:3. Kwa wakati huu, ufalme unaendelea kukua, kama tunavyoona katika kitabu cha Mathayo faslu ya 13:24-30; 36-43, na katika kitabu cha Luka faslu ya 19:11-27. Na ufalme huo utakamilika au kukamilishwa katika wakati ujao, Kristo atakaporudi, kama vile Yesu alivyofundisha katika vifungu kama vile katika kitabu cha Mathayo faslu ya 16:27-28; 24:44-51; na faslu ya 25:31-46. 
Mtazamo huu wa zama mbili za eskatolojia unaonekana haswa katika maandishi ya mtume Paulo. Kwa upande mmoja, alithibitisha kwamba enzi hii ya sasa ya dhambi na kifo bado ipo. Kwa mfano, katika kitabu cha 2 Wakorintho faslu ya 4:4 alimtaja Shetani kama “mungu wa dunia hii.” Na katika kitabu cha 1 Wakorintho faslu ya 1:20 alizungumza juu ya mwanafalsafa mpagani kama “mwanafalsafa wa zamani hizi.”   Zaidi ya hayo, Paulo alitumia usemi “ile enzi itakayokuja ili kurejelea enzi ya wakati ujao wakati hukumu na baraka za mwisho zitakapokuja kwa wanadamu. Twaona hilo katika maeneo kama vile katika kitabu cha Waefeso faslu ya 2:7, na katika kitabu cha 1 Timotheo faslu ya 6:19.  Naye alitofautisha wadhiha enzi zote mbili katika kitabu cha Waefeso faslu ya 1:21. Kwa upande mwingine, Paulo pia alifundisha kwamba enzi inayokuja ilikuwa tayari imefika kwa maana fulani. Kwa mfano, katika kitabu cha 1 Wakorintho faslu ya 10:11, aliandika kwamba utimilifu wa enzi ulikuwa umekuja katika Kristo. Na katika kitabu cha Wakolosai faslu ya 1:13-14, alisema kwamba tayari waumini wameletwa katika ufalme wa Kristo. 
Mtazamo wa eskatolojia unaofundishwa na Yesu pamoja na Paulo wakati mwingine huitwa “eskatolojia iliyoanzishwa” kwa sababu inasema kwamba enzi inayokuja imeanza, au imeanzishwa, lakini bado haijafika katika utimilifu wake wote.  Yesu alianzisha ufalme wa Mungu wakati wa kuja kwake mara ya kwanza, lakini hakuondoa kabisa enzi hii. Na tangu wakati huo, vipimo vya enzi zote mbili vimekuwepo pamoja. Hivyo, tayari waumini wanapata baadhi ya baraka za enzi inayokuja. Lakini hatutapata baraka zake zote hadi enzi inayokuja ikamilike Yesu atakaporudi mara ya pili.


Kwa mujibu wa eskatolojia ya Kiyahudi, Masihi alipaswa kuleta enzi ya sasa ya dhambi na kifo kwenye mwisho wa kilele alipokuwa akianzisha enzi ijayo. Lakini Yesu hakufanya hivyo, na hilo liliwaacha watu wengi wakijiuliza ikiwa kweli alikuwa Masihi. Hii ni sababu mojawapo ya waandishi wa Agano Jipya kufanya kazi kwa bidii sana kueleza kwamba ufalme wa Mungu huja kwa hatua mbalimbali. Ndiyo, mabadiliko haya yalikuwa ya kushangaza. Lakini miujiza na ushuhuda wenye nguvu wa Yesu ulitosha kuthibitisha kwamba alikuwa akisema ukweli, na kwamba kwa kweli Mungu alikusudia kuleta ufalme kwa njia isiyotarajiwa. Yesu anaporudi, enzi hii mbaya itaisha kabisa, na enzi inayokuja itafikia katika utimilifu wake wote. Lakini hadi wakati huo, vipimo vya enzi zote mbili vitaendelea kuwepo pamoja.
Lakini mtazamo huu wa eskatolojia ulimuathiri vipi Yohana alipokuwa akiandika kitabu cha Ufunuo? Na kwa nini jambo hili mahususi la theolojia lilikuwa muhimu sana kwake na kwa hadhira wake? Wakati Yohana alipokuwa akiandika kitabu cha Ufunuo, makanisa ya Asia Ndogo yalikuwa yakipambana na tofauti iliyoonekana katika imani zao. Kwa upande mmoja, waliamini kwamba Mungu alitawala historia, na kwamba Kristo alikuwa ameshinda enzi hii mbaya ya sasa. Yesu alikuwa ametimiza matumaini ya Agano la Kale kwa kuja kama mkombozi kwa wote waliomwamini. Lakini kwa upande mwingine, makanisa ya Asia Ndogo yalilazimika kushughulika na ukweli kwamba uovu bado ulikuwa ukifanya kazi sana katika ulimwengu wao. Kwa sababu hiyo, walikabiliwa na maswali magumu sana kama vile: “Ikiwa wokovu umekuja katika Kristo, kwa nini ulimwengu bado unawajaribu Wakristo kutenda dhambi?”; “Ikiwa Kristo atatawala, kwa nini hatuokoi kutoka katika mateso yetu?”; na bila shaka, “Je, majaribu haya yote yataisha vipi na lini?” Kwa njia moja au nyingine, maswali haya yote yanahusiana na eskatolojia. Na kwa hakika ni aina za maswali ambayo kitabu cha Ufunuo kinajibu.
Yohana alijua wadhiha mivutano ya kitheolojia iliyoanzishwa na mtazamo wa Agano Jipya juu ya siku za mwisho. Na moja ya malengo yake katika kitabu cha Ufunuo ilikuwa kuwasaidia Wakristo kukabiliana nayo. Katika kitabu chake chote, aliwahimiza wasomaji wake kuona mvutano huu kwa kuzingatia ushindi wa mara mbili. Kwanza, alielekeza fikira zao kwenye ushindi ambao tayari Yesu alikuwa ameshinda katika enzi ya sasa.  Kupitia kifo chake, ufufuo na kupaa kwake, Kristo alikuwa amemhakikishia kila mwamini wa kweli wokovu wa ndani, wa kiroho. Ushindi huu wa kwanza unaadhimishwa katika sehemu kama vile katika kitabu cha Ufunuo faslu ya 1:18, ambapo Kristo alitangaza kwamba alikuwa amefufuka kutoka kwa wafu na hatakufa tena, na vile vile katika faslu ya 5 na ya 12, ambazo mara nyingi huzungumza juu ya mamlaka na uwezo ambao Kristo alipokea kupitia kifo na ufufuo wake.
Ushindi wa pili ambao Yohana alisisitiza ulikuwa ushindi wa mwisho ambao Kristo atapata atakaporudi, ushindi ambao utasababisha uharibifu kamili wa maadui wa Mungu na kufanywa upya kwa uumbaji wote. Ushindi huu wa mwisho unaonekana katika maeneo kama vile katika kitabu cha Ufunuo faslu ya 1:7, na katika faslu zote za 19 na 22. Yohana alitaka hadhira wake asilia wajue kwamba Yesu Kristo kwa kweli alikuwa ameshinda nguvu ya dhambi, mateso, na kifo, kama vile Agano la Kale lilivyotabiri. Kwa msingi huu, Yohana pia aliwahimiza wasomaji wake kuamini kwamba Yesu angerudi kukamilisha hukumu na wokovu wa Mungu.


Tunapaswa kufikiria jinsi ucheleweshaji usiotarajiwa wa ufalme wa Mungu ulivyo, jinsi ulivyoathiri mtazamo wa hadhira asilia, wasomaji wa awali wa kitabu cha Ufunuo. Kristo alikuwa amepaa, Injili zinashuhudia hilo, mitume walikuwa wakishuhudia hilo, na kuna 


mambo katika Injili, na hata katika mtume Paulo, ambayo yanaweza kueleweka yakisema kwamba Kristo angekuja tena hivi karibuni. 
Hivyo, Wakristo hao wa karne ya kwanza walipokuwa wakimkiri Kristo waziwazi kuwa Bwana na kuanza kupatwa mateso, magumu, hata matatizo ya kawaida tu ya msukosuko wa kawaida wa kiuchumi na kuhamishwa, wangeweza kujiuliza, je, ahadi ya Yesu ya kurudi tena, ilikuwa imeshindwa? Hivi ndivyo walivyopaswa kuitikia hali hiyo: Walipaswa kusimama kidete katika imani yao wakijua kwamba Kristo alikuwa ameshinda, kwamba Kristo alikuwa amepata ushindi, na kwamba Mungu alikuwa akitawala ulimwengu mzima kwa uhuru kutoka kwenye eneo hilo kuu la kiti cha enzi kama inavyoelezwa katika kitabu cha Ufunuo faslu ya 4 na 5, kwamba Mungu alikuwa akitawala juu ya kiti cha enzi, na hakukuwa na chochote kinachotokea nje ya uwezo wake wa kudhibiti tu, bali nia yake na ruhusa yake na mapenzi yake ya dhati ya kudhibiti mambo. Kwa sababu ingekuwa ni kupitia mateso ya Wakristo hao wa karne ya kwanza na kwa ustahamilivu wao katika imani kwamba watu wangevutwa kwa Kristo Mshindi kwa kushuhudia imani hiyo yenye kustahamala.

— Kasisi Michael J. Glodo


Kwa ufahamu huu wa eskatolojia akilini, tuko tayari kugeukia kipengele cha pili cha usuli wa kitheolojia wa kitabu cha Ufunuo: dhana ya kibiblia ya agano.  

AGANO


Ingawa neno “agano” linaonekana mara moja tu katika kitabu cha Ufunuo, dhana ya Agano la Kale ya agano ilitengeneza kitabu kwa njia fulani muhimu sana. Iliweka matarajio ya kimsingi ambayo watu wa Mungu walipaswa kuwa nayo kuhusu maisha yao katika ufalme wa Mungu. Iliahidi ukombozi na Baraka zao za wakati ujao. Na iliwatia motisha kushinda kila shida waliyokabili.  Ili kutusaidia kutambua jukumu la dhana ya agano katika kitabu cha Ufunuo, itakuwa muhimu kupitia upya jinsi wazo hilo lilivyositawi katika Maandiko Matakatifu yote.
Ingawa kila agano la Mungu lilikuwa na sifa zake za kipekee, muundo wa mara tatu ulikuwa na maagano yote ya kiungu. Kwanza, kila agano lilionyesha fadhili nyingi za Mungu kwa watu wake. Pili, Mungu alitarajia uaminifu kutoka kwao kwa kuitikia kwa shukrani fadhili zake. Na tatu, Mungu alidhibiti ufalme wake kwa kuanzisha mfumo wa haki wa matokeo. Haswa, wale waliokuwa waaminifu walipokea baraka, na wale ambao hawakuwa waaminifu walipokea laana.
Katika agano na Daudi, lililotajwa katika vifungu kama vile katika kitabu cha 2 Samweli faslu ya 7:1-17, katika wimbo wa Zaburi ya 89 na wimbo wa Zaburi ya 132, Mungu alianzisha nasaba ya Daudi kama njia ya baraka na hukumu za Mungu kwa watu wake. Wana wa Daudi walikuwa wafalme vibaraka wa Mungu, wakiwakilisha ufalme wote mbele za Mungu. Kama katika maagano mengine yote, Mungu alionyesha fadhili, alitarajia uaminifu na akaikumbusha nyumba ya Daudi matokeo ya baraka na laana zake. Lakini baadaye katika historia ya Israeli, wazao wa Daudi walishindwa vibaya sana kiasi kwamba taifa zima la Israeli lilihamishwa chini ya laana ya Mungu. Lakini hata wakiwa uhamishoni, manabii wa Israeli walitabiri kwamba katika siku za mwisho Mungu angefanya upya agano 


lake kupitia kwa Mwana mwadilifu wa Daudi. Nabii Yeremia aliitaja upya hili kuwa agano jipya katika kitabu cha Yeremia faslu ya 31:31.
Kwa mujibu wa Agano Jipya, Kristo ndiye Mwana mkuu wa Daudi ambaye anatimiza agano hili jipya. Yesu Kristo ndiye mfalme juu ya ufalme wa Mungu duniani. Na Mungu, mfalme mkuu au mfalme, amefanya agano na Yesu na kanisa lake. Katika Yesu, fadhili kuu za Mungu zinaonyeshwa. Kristo mwenyewe aliweka mahitaji yote ya uaminifu kwa niaba yetu. Aliteseka na laana za milele za agano alipokufa mahali petu. Alifufuka tena siku ya tatu ili kushiriki baraka za milele za agano la Mungu na watu wake. Naye anakuja tena kuwapa watu wake baraka kuu za Mungu katika uumbaji upya.
Watu wa agano la Mungu daima wamejumuisha watu waaminifu na watu wasio waaminifu. Hii itaendelea kuwa hivyo mpaka Kristo atakaporudi. Wakati wa siku za Adamu na Nuhu, idadi ya watu ulimwenguni ilijumuisha waumini na wasioamini. Ndivyo ilivyokuwa kwa taifa maalum la Mungu wakati wa siku za Ibrahimu, Musa na Daudi. Hata makanisa ya Agano Jipya yalikuwa na mchanganyiko wa waumini na wasioamini. Wengine walikuwa na imani ya kweli yenye kuokoa katika Kristo, lakini wengine hawakuwa nayo. Hivyo, Yohana alipoandika kitabu cha Ufunuo kwa ajili ya makanisa katika Asia Ndogo, alijua kwamba ni baadhi tu ya wasomaji wake asilia waliokuwa waumini wa kweli. Waumini walikuwa wakingojea kwa hamu kubwa ili Mungu atuze uaminifu wao kwa baraka. Lakini wengine ndani ya kanisa walikuwa wameanza kuyumba-yumba katika uaminifu wao, na walikuwa katika hatari ya kuanguka chini ya laana za Mungu. Kwa kuitikia hali hiyo, Yohana aliwakumbusha hadhira wake juu ya asili ya maisha katika agano na Mungu.
Kati ya ujio wa kwanza na wa pili wa Kristo, tunaishi katika kipindi cha majaribu, wakati hali halisi ya mioyo yetu inafunuliwa. Kristo atakaporudi, wale wanaomwamini Kristo kikamilifu watapokea baraka zake za agano. Lakini wale wasiofanya hivyo wataanguka chini ya laana zake za agano. Sikiliza kile ambacho Yesu aliwaambia kanisa la Laodikia katika kitabu cha Ufunuo faslu ya 3:16:

Basi, kwa sababu una uvuguvugu, wala hu baridi wala moto, nitakutapika utoke katika kinywa changu (Ufunuo 3:16).

Angalau baadhi ya watu katika kanisa la Laodikia walikuwa katika hatari ya kugeuka kutoka katika injili ya Kristo. Hivyo, Yohana aliwaonya kwamba ikiwa hawatabaki waaminifu, wangeteseka na laana za agano la Mungu.
Maonyo haya kwa hakika yalikuwa ni upanuzi wa upendo wa Mungu kwa watu wake, kwa sababu yaliwapa wasomaji wa Yohana fursa ya kutubu. Kwa hakika, twaona fadhili za Mungu katika kitabu chote cha Ufunuo.  Fadhili hizo zinaonyeshwa katika upendo wake kwa watu wake, katika dhabihu ya Yesu kwa ajili yetu, katika ufalme wa Mungu, na katika tumaini letu katika kurudi kwa Kristo. Mungu alitupenda sana kiasi kwamba alimtuma Mwanawe ateseke kwa ajili yetu, naye akafufuka tena kutoka kwa wafu ili tuweze kuishi katika ufalme wake milele. Hivyo, fadhili zake zapaswa kututia moyo tuendelee kuwa waaminifu kwake, hata katikati ya mateso makubwa. 
Kwa ufahamu huu wa eskatolojia na maagano ya kiungu akilini, tuko tayari kugeukia kipengele cha tatu cha usuli wa kitheolojia wa kitabu cha Ufunuo: jukumu la manabii.


MANABII


Tutaitabiri jukumu la manabii kwanza kwa kuwalinganisha na mabalozi wa agano la kale; pili, kwa kuangalia matokeo ya kazi yao ya kinabii; na tatu, kwa kuitabiri jinsi mtume Yohana alivyotimiza jukumu la nabii katika kitabu cha Ufunuo. Hebu tuanze kwa kuitabiri manabii wa kibiblia kama mabalozi wa agano.

Mabalozi wa Agano


Tayari tumeona kwamba Biblia inaelezea agano la Mungu pamoja na watu wake kwa njia zinazofanana na mikataba ya kale ya kifalme. Hivyo, katika hatua hii tuko tayari kuangalia wazo linalohusiana na hilo kwamba manabii wa kibiblia kama mtume Yohana walitumika kama mabalozi wa kifalme au wajumbe wa agano la Mungu. Katika ulimwengu wa kale, kwa kawaida maliki hawakusafiri kuzunguka falme zao kubwa kibinafsi, angalau mara chache. Badala yake, waliteua mabalozi kuwafanyia hivyo.  Ilikuwa ni kazi ya mabalozi hawa kuwahimiza vibaraka au watumishi wa maliki kutimiza wajibu wa mkataba. Mabalozi walifanya hivyo kwa kiasi kikubwa kwa kuwakumbusha vibaraka juu ya thawabu ambazo wangepokea ikiwa wangekuwa waaminifu katika masharti ya agano, na kuwaonya juu ya adhabu ambazo wangepokea ikiwa wangekiuka masharti hayo. 
Vivyo hivyo, kwa kawaida Mungu aliwatuma manabii katika Agano la Kale na Agano Jipya ili watumike kama mabalozi wa agano lake. Aliwaamuru kuwasilisha ujumbe mahususi au unabii kwa watu wake. Watu walipokuwa watiifu, manabii walikuwa na mwelekeo wa kuwatia moyo kwa kuwakumbusha juu ya thawabu ambazo wangepokea ikiwa wangeendelea kutii. Lakini watu walipokosa utii, manabii kwa ujumla waliwaonya juu ya hukumu ambazo Mungu angeleta dhidi yao ikiwa wangekataa kutubu na kubadili njia zao.

Kimsingi manabii hawa ni mawakilli wa agano. Kazi yao ni kutekeleza kesi ya Yehova dhidi ya watu wake. Watu wake katika historia yao yote wamemwasi. Manabii walitangaza kwamba watu wa Mungu wamekaidi na kwa hiyo laana zinakuja. Lakini baada ya laana, daima kuna dhana hii ya matumaini ambapo kesi imevunjwa, na Bwana kupitia nabii wake anatoa uwezekano wa kufanywa upya, agano jipya, au hekalu jipya, au mabaki ya kurudi, au mambo kama hayo.

— Dkt. Miles Van Pelt

Kama tulivyosema hapo awali katika somo hili, Wakristo wengi wa kisasa huhusisha neno “unabii” na utabiri kuhusu wakati ujao. Lakini katika ulimwengu wa Biblia, neno “unabii” linatumika haswa kwa jumbe ambazo Mungu alituma kwa watu wake ili kuwatia moyo wawe waaminifu. Manabii walikuwa mabalozi wa agano la Mungu. Waliwakumbusha watu wake juu ya wajibu wao wa agano, na matokeo ya mwenendo wao.

Watu wengi wanafikiri kwamba unabii wa kibiblia kimsingi ni wa utabiri wa siku zijazo, lakini hilo si sahihi.  Utabiri wa siku zijazo ni sehemu yake muhimu, lakini kimsingi, unabii wa kibiblia unaonyeshwa na kujali kwa nabii asili ya maadili ya watu.  Basi ni katika muktadha huo utabiri unakuja. Ikiwa watu wataitikia miongozo ya Mungu, basi wakati ujao utakuwa wenye matumaini. Ikiwa hawataitikia, basi wakati ujao hautakuwa na matumaini. Hivyo kusudi la unabii wa kibiblia ni kuwaita watu warudi kwenye maisha ya uaminifu kwa ajili ya Mungu.


— Dkt. John Oswalt




Unabii uliokusudiwa kuwatia moyo watu wa Mungu wachukue hatua, haupaswi kuonekana kuwa utabiri kamili na usiobadilika wa wakati ujao. Badala yake, unapaswa kuonekana kama ofa ya baraka au tishio la laana. Ikiwa watu waliuitikia vyema unabii huo, wangeweza kutarajia baraka. Lakini kama wangekataa kutubu au kuridhika na utii wao, wangeweza kutarajia kulaaniwa. Sikiliza kile ambacho Mungu alisema kuhusu asili na kusudi la unabii katika kitabu cha Yeremia faslu ya 18:7-10:

Wakati wo wote nitakapotoa habari za taifa, na habari za ufalme, kuung’oa, na kuuvunja, na kuuangamiza; ikiwa taifa lile nililolitaja litageuka, na kuacha maovu yake nitaghairi, nisitende mabaya yale niliyoazimia kuyatenda. Na wakati wo wote nitakapotoa habari za taifa, na habari za ufalme, kuujenga na kuupanda, ikiwa watatenda maovu mbele za macho yangu, wasiitii sauti yangu, basi nitaghairi, nisitende mema yale niliyoazimia kuwatendea (Yeremia 18:7-10).

Hapa, Mungu alisema wadhiha kwamba unabii ni matangazo ya maafa au mema yanayokuja. Lakini wapokeaji wa unabii huo wanaweza kuathiri jinsi unabii huo unavyotimizwa. Matangazo ya maafa yanaweza kuangaliwa upya ikiwa watu watatubu. Na matangazo ya baraka yanaweza kuangaliwa upya ikiwa watu wataanza kutenda dhambi. Jambo hili linaweza kuonekana kuwa la kushangaza mwanzoni, lakini linaleta maana kamili mara tu tunapoelewa kuwa manabii walikuwa mabalozi wa agano. Agano la Mungu lilihitaji uaminifu kutoka kwa watu wake na lilitoa matokeo kwa utii na kwa kutotii.

Baadhi ya watu wanafikiri kwamba kusudi kuu la unabii wa kibiblia ni kutabiri wakati ujao, na kwa hakika hicho ni kipengele cha unabii wa kibiblia. Lakini kimapokeo, watu wengi wamezungumza juu ya unabii kuwa ni wa kusema na kutabiri. Kutabiri itakuwa, bila shaka, utabiri wa siku zijazo. Lakini kusema mara kwa mara ni muhimu sana unaposoma manabii, kwa sababu mara nyingi sana mengi ya yale wanayosema si ya utabiri kwa asili. Wanakabiliana na watu kwa sababu ya dhambi zao, wanawatuhumu kuwa wamevunja sheria ya Mungu; wanawaita tena warudi kwenye toba, kwa hiyo tunaweza kuseme ni ya kawaida. Ninaamini kwamba kipengele cha utabiri ni cha pili, kwamba kile ambacho Mungu anajaribu kufanya katika unabii wa kibiblia wa kitambo, kama vile katika kitabu cha Amosi, kitabu cha Isaya na kitabu cha Hosea, aina hizo za vitabu, ni kwamba anawaita watu warudi kwenye uhusiano ufaao na yeye mwenyewe. Mara nyingi sana utabiri ni wa kutegemewa; ni wenye masharti. Mungu anawaonyesha jinsi maisha yao ya baadaye yanavyoonekana ikiwa hawatubu. Kwa kweli, hilo ndilo jambo la mwisho ambalo Mungu anataka kufanya, yaani, kuwahukumu. Hivyo anawaonya, usipotubu, hapa kuna kitakachotokea. Lakini wakitubu, Mungu hawezi kuwaletea hukumu hiyo. Au katika kisa cha unabii wa wokovu, anawaonyesha kwamba hivi ndivyo maisha yako ya baadaye yatakavyokuwa ikiwa utaendelea kunitii au ukinirudia. Hivyo inaweza kuwa motisha linganifu au kinzani. Hivyo nadhani ni muhimu sana kwamba tuunganishe utabiri 


na usimulizi wa mbele na ufahamu kwamba ndivyo vipengele ambavyo unabii wa kibiblia unahusuka navyo.

— Dkt. Robert Chisholm, Jr.

Ni muhimu kusema kwamba wakati fulani Mungu kwa kweli alikusudia unabii uwape watu wake mtazamo wa wakati fulani ujao. Nyakati zingine, aliazimia sana kutimiza unabii uliotajwa kiasi kwamba alihakikisha kimuujiza kwamba watu wake wangechukua hatua ambayo ingeleta utimizo kamili wa unabii huo. Nyakati kama hizi, manabii walionyesha wadhiha nia thabiti ya Mung.
Njia moja ambayo Mungu alionyesha nia yake thabiti ilikuwa ni kwa kuongeza uhakikisho wa unabii wake. Haya yanaweza kuwa maneno yanayosema nia yake thabiti, matendo ya kiishara ya kinabii, au hata ishara za kimuujiza. Wakati wowote aina hii ya uhakikisho ilipoambatana na unabii, ilionyesha kwamba ingekuwa vigumu kwa wanadamu kubadili matokeo ya unabii huo. 
Wakati fulani, tunaona unabii mwingine ukithibitishwa na ahadi katika sehemu kama vile katika kitabu cha Amosi faslu ya 4:2, ambapo Mungu aliapa kwa utakatifu wake; katika kitabu cha Yeremia faslu ya 49:13, ambapo aliapa kwa nafsi yake; na katika kitabu cha Ezekieli faslu ya 5:11, ambapo Mungu alisema kwamba hukumu ingekuja kwa hakika kama aishivyo. Mungu alipoapa kwa nafsi yake, kwa kweli aliondoa uwezekano wa mwitikio wa wanadamu kuzuia matokeo ya unabii huo. Ahadi za Mungu ziliinua uhakika wa matokeo yaliyotabiriwa hadi kiwango cha agano lenyewe. Hakika kama vile ambavyo Mungu hawezi kusema uwongo, ndivyo ambavyo hatabadilisha kile alichoapa kwa nafsi yake mwenyewe. 
Ukweli kwamba wakati mwingine Mungu aliimarisha unabii wake kwa uhakikisho na ahadi unapaswa kutufariji, kwa sababu imani yetu ya Kikristo imejikita katika utimilifu wa mwisho wa unabii wa kibiblia. Muhimu zaidi, tunaamini itakuja siku ambayo Kristo atarudi duniani kuwahukumu adui zake na kuwatuza wafuasi wake waaminifu. Tuna matumaini kwamba siku moja Mungu atarejesha uumbaji wake na kufuta kila chozi kutoka katika macho yetu. Unabii huu umeimarishwa mara nyingi katika Maandiko Matakatifu yote kiasi kwamba tunajua hauwezi kamwe kubatilishwa au kupunguzwa. Siku moja, utabiri huu wote kuhusu kurudi kwa Kristo utatimia kabisa. 
Kwa ufahamu huu wa kimsingi wa manabii kama mabalozi wa agano akilini, tuko tayari kuangalia matokeo yanayowezekana ya kazi yao ya kinabii.


Matokeo Yanayowezekana

Kama tulivyoona hivi punde, unabii wa baraka haumlazimishi Mungu moja kwa moja kuendelea kuwabariki watu wake. Ikiwa wakati fulani watamkataa, tokeo moja linalowezekana ni kwamba Mungu anaweza kufikiria upya baraka hizo ili kushughulikia uasi wa watu wake. Vivyo hivyo, unabii wa hukumu unapaswa kuonekana kwa ujumla kuwa maonyo kwa wale wanaodai kuwa watu wa Mungu. Maonyo ya kinabii yanaeleza kile ambacho Mungu atafanya ikiwa watu wataendelea katika njia zao za dhambi. Maonyo haya yanatolewa kabla ya wakati kwa sababu Mungu ni mwenye rehema, anataka kuwapa watu wake fursa ya kutubu, na kuepuka matokeo ya kutotii kwao. Kwa maana hii, unabii mwingi wa hukumu ni upanuzi wa fadhili za Mungu kwa watu wake. Unabii huo haukusudiwi kuwaonya watu kimbele juu ya maangamizi yasiyoepukika, bali ni kuwatia moyo kubadili njia zao.



Kubatilishwa. Maandiko Matakatifu yanaonyesha angalau njia tano ambazo kwazo matokeo yanayoweza kutokea ya unabii yanaweza kuathiriwa na mwitikio wa wapokeaji wake. Kwanza, nyakati fulani Mungu alibatilisha onyo au ofa ya kinabii. Kwa mfano, sikiliza maneno ya nabii Yoeli katika kitabu cha Yoeli faslu ya 2:12-14 yanavyosema:


Lakini hata sasa, asema BWANA, nirudieni mimi kwa mioyo yenu yote, na kwa kufunga, na kwa kulia, na kwa kuombolea; rarueni mioyo yenu, wala si mavazi yenu, mkamrudie BWANA, Mungu wenu; kwa maana yeye ndiye mwenye neema, amejaa huruma; si mwepesi wa hasira, ni mwingi wa rehema, naye hughairi mabaya. N’nani ajuaye kwamba hatarudi na kugeuka, na kutuachia Baraka nyuma yake, naam, sadaka ya unga, na sadaka ya kinywaji, kwa BWANA, Mungu wenu? (Yoeli 2:12-14).


Ingawa Yoeli alikuwa ametabiri hukumu juu ya watu wa Mungu, alielewa kwamba bado kulikuwa na tumaini. Toba ya kutoka moyoni ingeweza kubadili matokeo ya unabii.

Kucheleweshwa. Pili, baraka au laana iliyokuwa imetabiriwa inaweza pia kucheleweshwa. Kwa mfano, katika kitabu cha 2 Wafalme faslu ya 20:1-7, Isaya alitabiri kwamba Mfalme Hezekia angekufa kwa ugonjwa. Kwa kuitikia unabii huu, Hezekia alilia na kuomba na kumwomba Mungu akumbuke utumishi wake mwaminifu. Hivyo, Mungu alichelewesha kifo chake kwa miaka 15.

Kupunguzwa. Tatu, wakati mwingine Mungu alipunguza baraka au hukumu aliyokuwa ametangaza. Kwa mfano, kitabu cha 2 Mambo ya Nyakati faslu ya 12:5-12 husimulia simulizi la nabii Shemaya, ambaye alitangaza kwamba Mungu angeiruhusu Misri kuiangamiza Israeli. Rehoboamu na viongozi wa Israeli waliposikia hivyo, walijinyenyekeza. Hivyo, Mungu alipunguza hukumu yake dhidi yao. Badala ya kuharibiwa na Misri, wangekuwa tu raia wa Misri.

Kuongezeka. Nne, wakati mwingine kweli Mungu aliongeza utimilifu wa unabii. Mojawapo ya nyakati za kukumbukwa zaidi Mungu alipoongeza utimilifu wa unabii unapatikana katika kitabu cha Danieli faslu ya 9:1-27. Katika kisa hiki, Mungu alikuwa amewalaani watu wake kwa kuwahamisha kutoka katika Nchi ya Ahadi kwa miaka 70. Lakini mwisho wa miaka hiyo 70, bado hawakuwa wametubu dhambi zao. Hivyo, Mungu aliongeza uhamisho wao kwa kuupanua.

Bila Kubadilishwa. Na tano, utabiri wa kinabii unaweza pia kutimizwa kwa njia isiyobadilishwa. Kwa mfano, kitabu cha Danieli faslu ya 4:28, 33 hurekodi utimizo wa ndoto ya kinabii ambayo ilifasiriwa na nabii Danieli. Ndoto hiyo ilitabiri kwamba Maliki Nebukadreza angefukuzwa kutoka kwa watu wake na kula nyasi kama ng’ombe. Ndoto hii iliimarishwa na maneno ya kinabii ya Mungu katika mstari wa 30 na 31 mwaka mmoja baada ya ndoto hiyo. Na mara tu baada ya maneno ya Mungu, unabii ulitimia kama ulivyotabiriwa.

Kwa vile tumelinganisha jukumu la manabii wa kibiblia na mabalozi wa maagano ya kale na kuangalia matokeo yanayowezakana ya kazi yao, hebu tudhukuru jinsi mtume Yohana alivyotimiza jukumu la nabii katika kitabu cha Ufunuo.


Mtume Yohana

Ni rahisi kuona kwamba Yohana alipoandika kitabu cha Ufunuo, alikuwa akitenda kama balozi wa agano la Mungu, na kwamba lengo lake lilikuwa kuhamasisha kanisa la mwanzo kuwa na uaminifu usioshindwa. Mara nyingi Yohana aliyakumbusha makanisa ya Asia Ndogo kuhusu mienendo mikuu ambayo maagano yote ya kibiblia yanashiriki. Aliwakumbusha fadhili za Mungu. Alisisitiza hitaji la uaminifu.   Na alisisitiza matokeo ya baraka kwa ajili ya uaminifu na laana kwa ajili ya kukosa uaminifu.
Vipengele hivi vinaonekana kwa njia nyingi katika kitabu chote cha Ufunuo. Lakini zimewasilishwa wadhiha zaidi katika barua kwa makanisa saba katika kitabu cha Ufunuo faslu ya 2 na faslu ya 3. Kila barua huanza na uthibitisho wa ukuu na fadhili za Yesu Kristo. Kisha huvuta taamli kwenye hitaji la uaminifu, na hutoa baraka au hutishia laana. Kwa mfano, fikiria barua kwa kanisa la Efeso iliyo katika kitabu cha Ufunuo faslu 2:1-7. Huanza katika Ufunuo faslu ya 2:1 kwa kauli ya fadhili za Mungu, ikisema:

Kwa malaika wa kanisa lililoko Efeso andika; haya ndiyo anenayo yeye azishikaye hizo nyota saba katika mkono wake wa kuume, yeye aendaye katikati ya vinara saba vya dhahabu (Ufunuo 2:1).

Fadhili za Mungu zinaonekana katika kitabu cha Ufunuo 2:1 katika ukweli kwamba Yesu alitembea katikati ya vinara vya taa, vinavyowakilisha makanisa yaliyozungumziwa katika barua hiyo.  Yeye hakuwa amewaacha, bali alikuwa pamoja nao kila wakati. 
Barua kwa kanisa la Efeso inapoendelea, tunapata hitaji la uaminifu wa mwanadamu. Kwa mfano, katika mstari wa 2-4, Yesu alilipongeza kanisa la Efeso kwa bidii na uvumilivu wake, lakini alilikosoa kwa kupoteza upendo wake wa kwanza. Pia aliidhinisha chuki ya Waefeso kwa mazoea ya Wanikolai. Baada ya hayo, barua kwa kanisa la Efeso inageukia matokeo ya agano hilo. Matokeo ya laana kwa kutotii yanaweza kuonekana katika mstari wa 5, ambapo Yesu alitishia kuondoa kinara cha taa ya kanisa ikiwa watu wake walishindwa kutubu na kurejesha upendo wao wa kwanza. Matokeo ya baraka kwa ajili ya utii yanaweza kuonekana katika mstari wa 7, ambapo Yesu alijitolea kuwabariki wafuasi wake watiifu kwa kuufikia mti wa uzima.

Wakati mwingine swali hutokea ikiwa baraka za Mungu zinategemea sisi kufanya jambo fulani, je, aina hii inaashiria kwamba wokovu wetu kwa njia yoyote unategemea matendo yetu mema? Je, ni kweli kwamba tuna mchango fulani wa kutoa kwa ajili ya matokeo linganifu ya wokovu? Inafurahisha kwamba wale ambao wako kwenye pande za kimapokeo za Arminiani na Calvinisti za kile ambacho hapo awali kilikuwa ni mjadala mkubwa, kwa kweli wanakubaliana kwamba Mungu ametuumba tukiwa wanadamu wenye hiari, na kwamba hata madhara mabaya ya Kuanguka kwetu hayajatunyang’anya uwezo wetu wa kuhiari na wajibu wetu wa kuitumia kulingana na mapenzi na njia za Mungu. Naam, hiyo inamaanisha kuwa Mungu hututia changamoto kila mara kupitia amri na mialiko ya kutumia uwezo huu tuliopewa na Mungu. Hivyo, ndiyo maana ni lazima katika hali nyingi tumjibu Mungu kwa njia ambayo ameahidi italeta baraka kwetu. Lakini pale tunaporudi wakati huo na kuthibitisha kwamba hakika ni neema yote, ni kwamba uwezo wa kuitikia kwa njia ifaayo hatimaye hautokani na uwezo wetu wa kutosaidiwa bali hutoka kwa usimamizi 

mkuu wa Mungu na neema yake kuu ili tulazimike kushiriki katika mpango ambao baraka zake hutujia, lakini tunafanya hivyo kwa kutegemea kabisa uwezeshwaji mzuri wa Mungu.  

— Dkt. Glen G. Scorgie


Mtume Yohana alipoandika kitabu cha Ufunuo, makanisa mengi katika Asia Ndogo yalikuwa yakiyumba-yumba katika kujitolea kwao katika agano la Mungu. Baadhi ya watu ndani ya kanisa walikuwa wameanza hata kutilia shaka kwamba Yesu angerudi. Wengine walishangaa ni jinsi gani ufalme wa Yesu ungeweza kukua wakati yote waliyopitia kibinafsi yalikuwa mateso na upinzani. Hivyo, katika kitabu chote cha Ufunuo, mtume Yohana alihudumu akiwa nabii wa Mungu kwa makanisa haya. Naye aliwakumbusha fadhili za Mungu. Aliwaonya wasomaji wake juu ya hatari ya kutokuwa waaminifu. Pia aliwapa tumaini la wakati ujao na kuwatia moyo waendelee kuwa waaminifu mpaka Bwana atakaporudi.
Kufikia sasa katika somo letu, tumejadili usuli wa kihistoria na kitheolojia wa kitabu cha Ufunuo. Hivyo katika hatua hii, tuko tayari kuangalia usuli wake wa kifasihi. Kitabu cha Ufunuo kililinganishwa vipi na maandishi mengine ya kipindi hicho?


                                            KIFASIHI 	

Tutasawiri usuli wa kifasihi wa kitabu cha Ufunuo katika hatua mbili. Kwanza, tutalinganisha kitabu cha Ufunuo na aina ya unabii wa Agano la Kale. Na pili, tutakilinganisha na aina mahususi ya unabii wa kibiblia unaojulikana kama “fasihi ya kiunabii.” Hebu tuanze na unabii wa Agano la Kale.

UNABII

Biblia ina aina nyingi tofauti za fasihi: masimulizi ya kihistoria, sheria, mashairi, fasihi ya hekima, waraka, unabii, na nyinginezo. Kila aina ina kaida zake za kifasihi na njia za kuwasiliana. Masimulizi ya kihistoria huwasiliana kwa mtindo wa moja kwa moja zaidi kuliko ushairi. Nyaraka au barua ni za moja kwa moja zaidi, na mara nyingi huwaambia wasomaji wao jinsi ya kutumia mafundisho ya Biblia katika hali mahususi. Ni muhimu kukumbuka tofauti kama hizi tunaposoma Biblia. Baada ya yote, ni rahisi zaidi kuelewa kifungu kinafundisha nini ikiwa kwanza tunaelewa jinsi kinavyofundisha. Hivyo, ili tuelewe maana ya kitabu cha Ufunuo, mojawapo ya mambo muhimu ambayo tunapaswa kuyafanya ni kutambua ipasavyo aina yake.

Ni muhimu kutambua aina ya vitu vya kibiblia kwa sababu kila aina ya fasihi in kanuni na mitindo yake ambayo kwayo inadai jinsi inavyopaswa kuwasilisha ujumbe wake. Kwa mfano, kama ningesoma risiti kutoka kwa muuzaji wa mboga zangu, ningesoma kwa njia tofauti kabisa na matarajio tofauti kabisa kuliko ambavyo ningesoma barua kutoka kwa binti yangu. Vivyo hivyo, tunapoingia katika Biblia na tunasoma maandiko ya kibiblia, tunagundua kwamba maandiko ya kibiblia yameandikwa katika aina fulani. Hivyo nikisoma maandishi ya kisheria, kwa mfano kutoka katika kitabu cha Musa, nitayasoma nikiwa na matarajio fulani na kuweka akili kwenye mikataba fulani na 

kanuni ambazo zimewekwa kwenye aina hiyo. Haya yangekuwa tofauti sana na kusoma kwa mfano aina ya Mithali, ambayo huwa ni misemo ya hekima iliyofupishwa inayotokana na uzoefu maishani au hata kutoka katika Neno la Mungu. Pia nitasoma haya kwa njia tofauti sana na nitakavyosoma kwa mfano zaburi ya maombolezo ambayo watu wa Mungu wanaomboleza mateso wanayopitia... Hivyo tunapoitabiri maandishi katika Biblia, inabidi tuitabiri aina yake ili tuweze kuelewa ni aina gani ya mikusanyiko, ni miundo gani, ambayo mwandishi alikuwa nayo katika sanduku lake la zana alipokuwa akiwasilisha ujumbe wake kwa watu wa Mungu. Tunapoelewa kwa usahihi jinsi maandishi yalivyowekwa pamoja, tunaweza kuelewa kwa usahihi zaidi kile ambacho maandishi hayo yanawasilisha kwetu.

— Dkt Scott Redd



Kuna aina tofauti za maandishi katika Maandiko Matakatifu. Hivyo una masimulizi ambayo kwa kawaida haupaswi kuyafananisha. Haupaswi kuyaona kuwa ni ishara kwa sababu ni masimulzi ya kweli ya matukio yaliyotukea. Hivyo unaweza kutafuta maadili ya hadithi hiyo, lakini haujaribu kuigeuza kuwa safu ya alama. Mawe matano laini ya Daudi hayawakilishi vitu mbalimbali; Goliathi alipata jiwe la kwanza kati ya hayo laini kwa njia halisi kabisa. Lakini unapoangalia aina nyingine za maandishi katika Biblia, una mashairi ambapo yanachukua kile tunachoweza kukiita leseni ya ushairi, kuna sitiari nyingi, taswira nyingi. Manabii wengi kabla ya uhamisho walitabiri katika ushairi, hivyo lugha yao ina taswira na ishara nyingi. Kitabu cha Ufunuo kinaendeleza mapokeo hayo, ingawa kimsingi hakiko katika ushairi, kinaendeleza mapokeo ya kinabii ya kutumia taswira nyingi za ishara. Wakati mwingine iko wazi hata inapotuambia hivyo. Kwa mfano, katika kitabu cha Ufunuo faslu ya 1:20, unaeleza maana ya baadhi ya alama hizo. Hivyo kitabu cha Ufunuo kimejaa alama na tunahitaji kukielewa hivyo kwa sababu hiyo ndiyo njia ambayo Mungu alivyokiongoza, ndivyo Mungu alivyokusudia tukielewe hivyo.

— Dkt. Craig S. Keener

Aina ya kitabu cha Ufunuo inaweza kutambuliwa kwa upana kama unabii. Kwa hakika, mtume Yohana aliuita hasa unabii katika kitabu cha Ufunuo faslu ya 1:3. Kama tulivyoona, unabii wa kibiblia wakati mwingine ulihusisha utabiri wa siku zijazo. Lakini zaidi ya kitu kingine chochote, ulikuwa ni ujumbe kutoka kwa Mungu kwa watu wake ambao ulikusudiwa kuwahamasisha kuwa waaminifu.
Tutachunguza aina ya unabii wa kibiblia kwa njia mbili. Kwanza, tutaangalia sifa zake. Na pili, tutaitabiri aina mbalimbali za utimilifu wa unabii unaopatikana katika Maandiko Matakatifu. Hebu tuanze na sifa za unabii.







Sifa

Unabii wa kibiblia una sifa nyingi tofauti, na hatuna wakati wa kuzitaja zote. Hivyo, tutadhukuru vipengele vyake viwili tu muhimu zaidi, kuanzia na aina zake za kawaida.

Aina za Kawaida. Kwa kuwa kitabu cha Ufunuo kinalingana na aina ya unabii wa kibiblia, itatusaidia kufanya kideokezi cha baadhi ya aina za kawaida za unabii uliofanywa katika Agano la Kale. Katika Agano la Kale, unabii unaweza kuwa ujumbe wa kuwakemea watu wa Mungu, au hotuba ya ole au hukumu juu ya adui zake, tangazo la baraka kwa ajili ya utii, ahadi ya uthibitisho kwa wale waaminifu kwa agano, tamko la mpango wa Mungu wa ukombozi, sala au mazungumzo kati ya nabii na Mungu, na, wakati mwingine, utabiri wa matukio yajayo.
Mojawapo ya aina za kawaida za unabii wa Agano la Kale ilikuwa shitaka, ambapo msamiati wa unabii uliakisi lugha ya kisheria ya chumba cha mahakama. 
Kwa kawaida, Mungu aliwasilishwa akiwaita Israeli wasiotii mahakamani ili kuhukumiwa. Kwa kawaida mashitaka haya yalisisitiza fadhili za Mungu na kutishia hukumu ikiwa Israeli itaendelea kutotii. Wakati mwingine, walijitolea hata kutuza uaminifu na toba kwa ajili ya baraka. Mara nyingi, utabiri wa wakati ujao uliwekwa katika muktadha wa vitisho hivi vya hukumu na ofa ya baraka, ikionyesha kwamba utabiri uliwekwa juu ya mwitikio wa watu kwa unabii. Katika mambo mengi, unabii wa Yohana katika kitabu cha Ufunuo ulifanya kazi kwa njia sawa na unabii wa Agano la Kale.

Picha. Kipengele cha pili cha unabii wa Agano la Kale ni kwamba hutumia taswira mara kwa mara ili kuwasilisha maana yake. Istilahi taswira linaweza kuwa na maana mbalimbali. Lakini tunapolitumia kuelezea unabii, tunarejelea lugha inayoelezea mambo kwa njia zinazochochea uzoefu wa hisia za kufikiria.  Kimsingi, taswira huangazia njia tunazoweza kufikiria kuona, kusikia, kunusa, kuonja au kugusa kitu. Kwa mfano, katika kitabu cha Yeremia faslu ya 18, nabii Yeremia alitumia sanamu ya mfinyanzi akitengeneza bonge la udongo kueleza kwamba Mungu ana haki ya kuuumba Israeli kwa njia yoyote anayotaka. Na katika kitabu cha Ezekieli faslu ya 37, Ezekieli alitumia sanamu ya bonde lililojaa mifupa mikavu ili kuelezea ukosefu wa uhai wa kiroho wa watu wa Mungu. Kisha akawaletea tumaini kwa kueleza kwamba mifupa hiyo iliungana tena na kuunda wanadamu walio hai tena. Na kitabu cha Ufunuo kinatumia taswira mara kwa mara pia. Sikiliza jinsi Yohana alivyomuelezea Yesu katika kitabu cha Ufunuo faslu ya 1:15-16:

Na miguu yake kama shaba iliyosuguliwa sana, kana kwamba imesafishwa katika tanuru; na sauti yake kama sauti ya maji mengi. Naye alikuwa na nyota saba katika mkono wake wa kuume; na upanga mkali, wenye makali kuwili, ukitoka katika kinywa chake; na uso wake kama jua liking’aa kwa nguvu zake (Ufunuo 1:15-16).

Taswira hizi nzuri za Yesu zinaonyesha nguvu na mamlaka yake kuu. Sauti yake ina nguvu ya sauti ya maporomoko makubwa ya maji; anashikilia mikononi mwake nyota saba, zinazoashiria mamlaka ya kifalme; na uso wake unang’aa kwa uangavu anapotoa nuru kwa ulimwengu. Tunapata taswira zinazofanana katika kitabu chote cha Ufunuo. Tunasoma juu ya wanyama wenye vichwa vingi, wenye pembe na taji, malaika wenye tarumbeta na bakuli, nyimbo na vilio vya kulipiza kisasi, kula na kuonja hati-kunjo, farasi na wapanda farasi, milima, na hata jiji linaloshuka kutoka mbinguni. Kwa hakika, itakuwa vigumu kupata fungu lolote katika kitabu cha Ufunuo ambacho hakikuwa na aina fulani ya taswira. 


Moja ya mambo changamano katika kitabu cha Ufunuo ni kwamba kwa hakika kuna mchanganyiko wa maneno ya ishara pamoja na maneno halisi zaidi. Unapoona maneno ya ishara, mara nyingi sana yanafasiriwa kwa ajili yetu. Hivyo kwa mfano, katika faslu ya 1 Yesu anaporejelea maelezo ya vinara vya taa saba na nyota saba, baadaye kwa hakika husema vile vinara vya taa saba na nyota saba vina maanisha nini. 
Hivyo basi unajua kuwa unashughulika na alama, ambayo inasaidia sana. Kuna nyakati nyingine ambapo mambo yanaelezwa kwa njia zinazoshangaza na ni vigumu kuunganishwa katika aina fulani ya taswira halisi. Hivyo utakuwa na mnyama mwenye vichwa saba, halafu unaweza kuon kwamba baadaye atazungumza juu ya vichwa saba au vilima saba, na hapo ndipo unapoweza kuona hilo anaposogea mbali na kitu kinachoonekana kwa mwonekano kama vile ambavyo ungetarajia kuonekana katika ulimwengu halisi, badala yake unahamia kwenye kitu cha mfano zaidi.

— Dkt. David W. Chapman

Kitabu cha Ufunuo hupata taswira zake nyingi kutoka katika Agano la Kale. Hii ina maana kwamba ujuzi wetu wa unabii wa Agano la Kale unaweza kutusaidia kutambua taswira zilizo katika kitabu cha Ufunuo. Zaidi ya hayo, inaweza hata kutusaidia kutafsiri taswira zilizoko katika kitabu cha Ufunuo, kwa kuwa kitabu cha Ufunuo na Agano la Kale mara nyingi hutumia picha zilezile kwa njia zile zile pia.
Kutambua taswira katika kitabu chote cha Ufunuo haimaanishi kwamba tunapaswa kufasiri kitabu cha Ufunuo kwa mafumbo, au kwamba tunaweka maana yake kiroho. Kinyume chake, kutambua vipengele vya kifasihi kama vile taswira ni sehemu ya mkakati wetu wa kawaida wa tafsiri ya kisarufi na kihistoria. Kwa vyovyote, ikiwa Yohana alikusudia kuzungumza kwa njia ya sitiari, basi lingekuwa kosa kubwa kutafsiri maneno yake kwa njia halisi za mbao. 
Wasomaji wa kitabu cha Ufunuo wanaotambua wajibu wao hutambua picha zake, na kuzifasiri kulingana na kanuni za kawaida za kifasihi.
Kwa vile tumeanzisha baadhi ya sifa muhimu za unabii, hebu tudhukuru aina za utimilifu wa kinabii tunaouona katika Maandiko Matakatifu.

Utimilifu

Utimilifu wa kinabii ni somo gumu sana. Lakini kwa madhumuni ya somo hili, tunaweza kuzungumza juu ya aina tatu za utimilifu wa kinabii. Kwanza, unabii unaweza kutimizwa kwa njia ya moja kwa moja.

Moja kwa Moja. Watu wengi wanapofikiria juu ya kutimizwa kwa unabii, jambo la kwanza linalokuja akilini ni utimilifu wa moja kwa moja. Unabii unaweza kutimizwa moja kwa moja wakati matukio yanayotabiriwa yanapotokea kama ilivyotabiriwa. Kwa mfano, katika kitabu cha Yeremia faslu ya 25:8-11, Yeremia alitangaza kwamba Yuda ingeangukia mikononi mwa Wababeli na kuwa ukiwa kwa muda wa miaka 70. Kwa mujibu wa kitabu cha 2 Mambo ya Nyakati faslu ya 36:15-21, hivi ndivyo ilivyotukia.

 Kutegemea. Pili, kunaweza pia kuwa na utimilifu wa kutegemea wa unabii. Utimilifu wa kutegemea hutokea wakati matokeo ya unabii yanapobadilishwa kwa namna fulani kwa kuzingatia jinsi wanadamu wanavyoitikia unabii huo. Tayari tumeona kwamba 

matokeo ya unabii yanaweza kubadilishwa na mwitikio wa wapokeaji wake. Hili linapotokea, tunaweza kusema kwamba matokeo yalitegemea mwitikio wa watu. Hivi ndivyo tunavyofikiria tunapozungumza juu ya utimilifu wa kawaida wa unabii. Kwa mfano, katika kitabu cha 2 Samweli faslu ya 12:1-15, nabii Nathani alimwonya Daudi kwamba Mungu angemuua Daudi kwa sababu alikuwa amefanya uzinzi na Bathsheba na kumuua mume wake Uria. Kwa kuitikia unabii huo, Daudi alitubu. Kwa sababu alitubu, Mungu alipunguza hukumu juu yake kwa kuokoa maisha yake. Lakini bado Mungu alichukua uhai wa mwana wa Daudi na kuleta msiba kwa familia ya Daudi. Katika kitabu cha Samweli wa Pili faslu ya 13 hadi faslu ya 19 hueleza kwa undani sana utimilifu wa unabii wa Nathani kwa familia ya Daudi.

Kitaipolojia. Tatu, unabii unaweza kuwa na utimilifu wa kitaipolojia. Kwa madhumuni ya somo hili, tutafafanua taipolojia kama:

Kutendewa kwa watu wa zamani, taasisi au matukio katika Maandiko Matakatifu kama vielelezo vinavyotangulia watu, taasisi au matukio ya baadaye.

Kwa mfano, Paulo alimwita Adamu aina ya Kristo katika kitabu cha Warumi faslu ya 5:14, kwa sababu maisha ya Adamu yalifananishwa na maisha ya Yesu. Lakini pale ambapo Adamu alitenda dhambi katika bustani akileta dhambi na kifo juu ya wanadamu, Yesu alitii na kuleta uhai na kuhesabiwa haki kwa wale wamwaminio. Hivyo utimilifu wa kitaipolojia wa unabii ni ule ambao mambo ambayo unabii unasema moja kwa moja ni vielelezo [vivuli] vya matukio ya wakati ujao. Kwa mfano, katika kitabu cha Mathayo faslu ya 2:15, Mathayo alisema kwamba familia ya Yesu ilipoondoka Misri, ilitimiza unabii wa kitabu cha Hosea faslu ya 11:1, ambayo inasema, “Nikamwita mwanangu atoke Misri.” 
Mstari huu katika Hosea haukuwa ukitabiri ujio wa Masihi. Kwa hakika, unabii huo ulikuwa ukirejelea nyuma katika historia kusema kwamba Mungu alikuwa amewakomboa Israeli kutoka Misri wakati wa Kutoka. Lakini kwa kusema kitaipolojia kwa mfano, kifungu hiki kilitimizwa tena katika siku za Yesu kwa sababu Kutoka kulikuwa ni kielelezo kilichotangulia maisha ya Masihi mkuu wa Israeli. Waandishi wa Agano Jipya walielewa kwamba baadhi ya unabii wa Agano la Kale ulikuwa tayari umetimizwa hata kabla ya kuandika vitabu vyao vya Agano Jipya. Lakini bado walihisi kuwa huru kujielekeza kwenye utimilifu mkubwa wa kitaipolojia katika siku zao. 
Baada ya kulinganisha kitabu cha Ufunuo na aina ya unabii, tuko tayari kushughulikia kitengo kidogo cha unabii kinachojulikana kama fasihi ya kiunabii.


KIUNABII  

Tutasawiri kwanza asili ya fasihi ya kiunabii kwa kuangalia sifa zake, na pili kwa kufupisha maendeleo yake ya kihistoria. Hebu tuanze na sifa za fasihi ya kiunabii ya kibiblia.


Sifa
Fasihi ya kiunabii ni tata, na inaweza kufupishwa kwa njia mbalimbali. Katika masomo haya, tutafafanua fasihi ya kibiblia ya kiunabii kama:

Fasihi yenye ishara nyingi ambayo huripoti ufunuo wa kiungu, ambao kwa kawaida hupokelewa kupitia ufunuo wa kibinafsi, kuhusu 

mwingiliano kati ya hali halisi ya asili, ya kabla ya asili na isiyo ya kawaida, na athari zake kwa siku zilizopita, za sasa na za baadaye.

Ufafanuzi huu ni wa kina, hivyo tunapaswa kuchukua muda wa kuuelezea. Kwanza, hebu tuitabiri ukweli kwamba fasihi ya kibiblia ya kiunabii ni ya ishara sana. Kwa ujumla, ishara ni ishara au uwakilishi mwingine ambao huashiria kitu kingine zaidi ambacho si ishara yenyewe. Kwa mfano, maneno ni alama zinazowakilisha vitu kama mawazo, vitu, vitendo, sifa, na kadhalika. Bendera za kitaifa ni alama za nchi. Na msalaba ni ishara inayotambulika sana kwa dini ya Kikristo. Kwa mfano mmoja tu, sikiliza jinsi Yesu alivyoelezea alama mbili katika kitabu cha Ufunuo faslu ya 1:20:

Siri ya zile nyota saba ulizoziona katika mkono wangu wa kuume, na ya vile vinara saba vya dhahabu. Zile nyota saba ni malaika way ale makanisa saba; na vile vinara saba ni makanisa saba (Ufunuo 1:20).


Katika muktadha wa mstari huu, Yohana alikuwa amepokea maono ya Kristo, ambamo Bwana alikuwa ameshikilia nyota katika mkono wake wa kuume na kutembea katikati ya vinara vya taa. Lakini nyota na taa zilikuwa za mfano, nazo ziliwakilisha malaika na makanisa. 

Ufunguo wa kutambua alama halali na kuzifasiri katika kitabu cha Ufunuo bila kuangukia katika mkabala wa mafumbo ambao kwa hakika haitoi haki kwa maana kama vile Mungu alivyokusudia katika Neno lake, kwa hakika uko katika sehemu tatu. Kwanza, tunahitaji kutambua kwamba ishara nyingi katika kitabu cha Ufunuo tayari zimetolewa katika Maandiko Matakatifu ya Agano la Kale, haswa katika maono ya Danieli, Ezekieli na Zekaria. Hivyo Mungu alikuwa akitayarisha aina ya msamiati wa kiishara kwa ajili ya watu wake tayari, na Yohana anajikita sana katika hilo… Pili, tunahitaji pia kuzingatia sehemu nyingine za Maandiko Matakatifu zinazozungumza kwa njia ya moja kwa moja zaidi. Tunafasiri maono na alama katika kitabu cha Ufunuo kwa kuzingatia masimulizi ya kihistoria ambayo tumepewa, kwa mfano, katika Injili, au sehemu za mafundisho tunazopata katika Nyaraka. Hivyo tunalinganisha yale ambayo nyakati fulani ni maandishi magumu zaidi ya Maandiko Matakatifu, maono ya Ufunuo, na maandiko yaliyo wazi zaidi, maandiko yaliyonyooka zaidi. Kisha tatu, tunahitaji kuzingatia ahadi iliyotolewa katika baraka ya kwanza kabisa kati ya saba katika kitabu cha Ufunuo kwamba yule anayeisoma kwa sauti na wale wanaoisikia wanaweza kupokea, kuweka moyoni, na kutunza maneno hayo; wanaweza kuyaelewa. Hivi sio vidokezo na misimbo ambayo ingefungwa katika muktadha wao wa karne ya kwanza tu… Tunataka kuchukua kwa uzito ukweli kwamba haya yalitolewa kwa kaka na dada zetu wa karne ya kwanza na sio kwetu tu sasa katika karne ya ishirini na moja. Na waliweza kuyaelewa, wangeweza kuyaelewa, hata kwa kuyasikia tu yakisomwa kwa sauti na kupata ujumbe na kupokea baraka.

— Dkt. Dennis E. Johnson


Fasihi ya kibiblia ya kiunabii mara nyingi hutumia ishara. Baadhi ya alama kwa kiasi kikubwa zina maelezo mengi, kama vile mwandishi anapochagua alama zinazofanana kabisa na zile alizoziona. Kwa mfano, katika kitabu cha Danieli faslu ya 7:4, Danieli aliandika maono ya mnyama aliyefanana na simba mwenye mabawa ya tai. Simba na mabawa yaalikuwa ya ufafanuzi kwa sababu yalionyesha jinsi kiumbe huyo alivyo kwa sura halisi. Navyo vilikuwa vya mfano kwa kuwa pia viliwasilisha asili yake. Alama ya simba ilidokeza kwamba kiumbe huyo alikuwa mwenye nguvu na mwenye kutisha. Huenda ikawa mabawa juu ya samba yalihusianishwa na Babeli, taifa ambalo mara nyingi lilionyesha simba wenye mabawa katika sanaa yake.
Katika visa vingine, ishara inaweza kubuniwa ili kuonyesha jambo fulani. Kwa mfano, katika kitabu cha Yoeli faslu ya 2:25, Mungu aliyaelezea majeshi yaliyovamia kuwa nzige. Majeshi hayakuonekana kama nzige, lakini walitenda kama nzige. Walikuwa umati usiozuilika ambao ulikula kila kitu walichotaka.  Bado alama zingine hutumiwa kwa sababu ni viwakilishi vya kimapokeo vya vitu au mawazo, sawa na bendera ya nchi. Kwa mfano, katika kitabu cha Ufunuo faslu ya 1:10-20, Yohana alipokea maono ya Yesu ambayo yalikuwa ya mfano sana. Yesu alionekana akiwa mwanadamu aliyevalia vazi refu na mshipi wa dhahabu kifuani mwake. Uso wake uling’aa kama jua. Nywele zake zilikuwa nyeupe. Macho yake yaliwaka kama mwali wa moto. Miguu yake ilikuwa kama shaba inayong’aa kwenye tanuru. Sauti yake ilikuwa kama maji yanayotiririka. Alikuwa na upanga wenye makali kuwili ukitoka kinywani mwake. Alishika nyota saba mkononi mwake. Naye akasimama katikati ya vinara vya taa saba. 
Maelezo haya yaliwakumbusha alama na taswira kutoka katika Agano la Kale, hivyo yalimaanisha jambo fulani kuhusu Yesu. Kwa mfano, nguo na nywele zake nyeupe, na uso wake wenye kung’aa hukumbusha maelezo ya Mungu katika kitabu cha Danieli faslu ya 7:9. Vinara vya taa viliwakumbusha hema la kukutania na vyombo vya hekalu, ikionyesha kwamba Yesu bado alikuwa pamoja na watu wake kama vile Mungu alivyokuwapo pamoja nao katika nyumba zake maalum za ibada katika Agano la Kale. Na nyota ziliwakumbusha maelezo ya Agano la Kale ya wafalme na viongozi wengine wa kibinadamu, kama ilivyo katika kitabu cah Hesabu faslu ya 24:17, kitabu cha Isaya faslu ya 14:12, na sehemu nyingine nyingi. Hivyo, Ufunuo unapozungumza juu ya nyota kuwa malaika wanaowakilisha makanisa, ni kwa sababu Yesu alikuwa akifunua utawala wake wa kiroho wa sasa kama Mfalme juu ya viumbe vyote. Kwa mtazamo wa kibinadamu, Rumi ilitishia kudhibiti hatima ya kanisa. Lakini ishara hiyo ilifunua kwamba Yesu alikuwa na nguvu na mamlaka kamili juu ya kanisa mkononi mwake.
Maandishi ya kiunabii mara nyingi huwa na picha na alama ambazo wasomaji wa kisasa huona kuwa ngumu kuelewa.  Lakini alama nyingi katika kitabu cha Ufunuo hazikuwachanganya hadhira asilia wa Yohana, kwa sababu zilitolewa kutoka katika Agano la Kale na kutoka katika ulimwengu uliowazunguka. Kusudi lake halikuwa kuwachanganya wasomaji wa Yohana, bali kuwasilisha ukweli kwao kwa njia yenye kushawishi na isiyosahaulika.
Sifa ya pili ya fasihi ya kibiblia ya kiunabii ni kwamba inaripoti ufunuo wa kiungu. Fasihi ya kibiblia ya kiunabii imevuviwa na Roho Mtakatifu, kama vile sehemmu nyingine za Maandiko Matakatifu. Ni sehemu ya Neno la Mungu lisilokosea, linaloaminika kabisa, na lenye mamlaka kwa watu wake.  Inaripoti ufunuo wa kweli ambao ulitolewa kwa waandishi wa kibinadamu ama na Mungu mwenyewe, au kupitia wajumbe wake wa kimalaika wanaoaminika kabisa. Fasihi ya kibiblia ya kiunabii sio ya kukisiakisia. Sio nadharia ya mwandishi wa kibinadamu. Kinyume chake, ni mawasiliano ya kweli ya Mungu kwa watu wake ambayo hufunua nia yake kuelekea uumbaji. 
Tatu, ufunuo wa kiungu ulioripotiwa katika fasihi ya kibiblia ya kiunabii huwa umepokelewa kupitia ufunuo wa kibinafsi. Neno apokalipsi lenyewe humaanisha “kufunua” au “ufichuzi.” Hivyo, moyoni mwake, fasihi ya kibiblia ya kiunabii ni kazi inayofunua 

mpango wa Mungu kwa watu wake, ili waweze kuuelewa ulimwengu na wasipoteze matumaini. Lakini tofauti na ufunuo mwingine wa kimuujiza, kama vile Mungu alipolitokea taifa zima la Israeli kama nguzo ya wingu katika kitabu cha Kutoka faslu ya 13, ufichuzi wa kiunabii wa kibiblia ulielekea kupokelewa na watu walio peke yao. Manabii walipokea ndoto. Walisikia sauti au uvumi. Waliona maono. Walitembelewa na wajumbe wa malaika. Walikuwa na uzoefu ambao ulionekana kuwatoa nje ya miili yao. Wakati fulani hata walikutana na Mungu mwenyewe. Lakini hilo lilitokea katika mazingira ya kibinafsi. Wakati huo ilikuwa juu ya nabii kama mjumbe na balozi wa Mungu kufikisha ujumbe wa Mungu kwa watu wa Mungu.
Sifa ya nne ya fasihi ya kibiblia ya kiunabii ambayo tutataja ni kwamba inahusika na mwingiliano kati ya hali halisi ya asili, ya kabla ya asili na isiyo ya kawaida. Neno asili hurejelea ulimwengu wote mzima ambamo tunaishi, pamoja na ulimwengu wa kimwili na viumbe vyake vyote. Neno kabla hurejelea ulimwengu ulio nje zaidi ya asili. Ulimwengu huu ni ule unaokaliwa na roho kama vile malaika na mapepo. Hatimaye, neno la kimuujiza humaanisha juu ya asili, na hurejelea haswa Mungu na matendo yake. Mungu ndiye kiumbe pekee mwenye enzi kuu aliye juu kabisa na anayedhibiti ulimwengu wa asili, hivyo yeye ndiye kiumbe pekee aliye na nguvu isiyo ya kawaida.
Maeneo haya yote yanaingiliana kila wakati. Mungu anadhibiti ulimwengu wa asili na ulimwengu wa kabla ya asili. Malaika na mapepo katika ulimwengu wa kabla ya asili huathiri mambo yanayotokea katika ulimwengu wa asili. Mashetani hutushawishi kutenda 
dhambi. Malaika wanatulinda. Kwa mujibu wa Maandiko Matakatifu, malaika na mapepo hata huathiri siasa za kimataifa. Katika Agano la Kale na Jipya tunapata maono ya nguvu za kiroho zinazoathiri historia ya ulimwengu. Kwa mfano, katika kitabu cha 2 Wafalme faslu ya 6, Elisha alikuwa akifuatwa na mfalme wa Shamu.  Hatimaye, mfalme wa Shamu alimfikia Elisha na kumzunguka, na mtumishi wa Elisha aliogopa sana. Lakini sikiliza kile kilichofuata katika kitabu cha 2 Wafalme faslu ya 6:15-17:

Hata asubuhi na mapema mtumishi wake yule mtu wa Mungu alipoondoka, na kwenda nje, kumbe! Pana jeshi la watu, na farasi na magari, wameuzingira mji ule. Mtumishi wake akamwambia, ole wetu! Bwana wangu, tufanyeje? Akamjibu, usiogope; maana walio pamoja nasi ni wengi kuliko wale walio pamoja nao. Elisha akaomba, akasema, Ee BWANA, nakusihi, mfumbue macho yake, apate kuona. BWANA akamfumbua macho yule mtumishi; naye akaona, na tazama, kile kilima kilikuwa kimejaa farasi na magari ya moto yaliyomzunguka Elisha pande zote (2 Wafalme 6:15-17).

Ingawa ufahamu kama huo katika ulimwengu wa kabla ya asili na usio wa kawaida huonekana hapa na pale katika sehemu mbalimbali za Agano la Kale na Jipya, fasihi ya kibiblia ya kiunabii huzingatia sana mambo haya. Kwa mfano, sehemu za kitabu cha Yoeli, Ezekieli, Danieli na Zekaria huzingatia sana mwingiliano kati ya ulimwengu wa asili, wa kabla ya asili na usio wa kawaida. Na kwa njia hiyohiyo, kitabu cha Ufunuo kinavuta taamuli tena na tena kwenye ulimwengu usioonekana wa Mungu na nguvu za kiroho na mamlaka ambazo Mungu hutumia kwa ajili ya makusudi yake mwenyewe.

Malaika na mapepo wana ushawishi mkubwa juu ya mambo yanayotokea karibu nasi kwa sababu ulimwengu tunaoishi ni ulimwengu unaotawaliwa na Mungu na na kwa namna fulani unaenda kulingana na mpango wa Mungu, na ikiwa tutashiriki katika hilo, ikiwa tutasonga mbele katika hilo, basi lazima tuamini kwamba aina hizi za viumbe zipo kweli… Moja ya vipengele vya kuvutia zaidi vya hili 

ni kwamba mara nyingi tunapofikiri juu ya shughuli za malaika na mapepo, tunafikiri katika suala la maisha yetu ya kibinafsi, maisha yetu binafsi. Hakika hilo ni kweli. Liko katika Biblia, hakuna shaka kuhusu hilo. Lakini moja ya mambo makubwa tunayopaswa kukumbuka ni kwamba katika Biblia, nguvu za mapepo hasa, na wakati mwingine nguvu za kimalaika pia, tunajifunza kwamba wamepewa mamlaka au kutawala juu ya mataifa, hivyo wanawakilisha mataifa haya katika mahakama ya Mungu. Kama wimbo wa Zaburi ya 82 ambapo inasema kwamba Yehova anaongoza juu ya mkusanyiko wake mkuu na miungu, “miungu” wadogo, miungu iko pamoja naye, na haya ni mapepo na malaika na viumbe wa ulimwengu wa kabla ya asili ambao wanatawala mataifa mbalimbali. Hivyo katika mambo mengi, hatutambui hili, lakini uwanja wa kisiasa wa ulimwengu unadhibitiwi si na watu wangapi wanampigia kura mtu huyu au mtu yule au jinsi mfalme mmoja anavyopokea haki ya kiti cha enzi kutoka kwa mababu zake na wala aina ya mambo hayo. Sio kwa njia hiyo. Kwa kweli, nyuma ya pazia, eneo lisiloonekana, kuna viumbe hawa wa kipepo na wa kimalaika ambao kwa kweli wanadhibiti harakati kubwa za vyombo vya kisiasa ulimwenguni.

— Dkt. Richard L. Pratt, Jr.


Hatimaye, sifa ya tano ya fasihi ya kibiblia ya kiunabii ni kwamba huelezea athari za ulimwengu wa asili, kabla ya asili na usio wa kawaida juu ya siku za nyuma, za sasa na zijazo. Fasihi ya kiunabii huzingatia nyanja zote za historia. Inaeleza njia ambazo ulimwengu wa asili, kabla ya asili na usio wa kawaida umeathiri ulimwengu wetu hapo awali, jinsi unavyoendelea kutuathiri kwa sasa, na jinsi utakavyoathiri maisha yetu ya baadaye. Zaidi ya hayo, kama sehemu nyingine za Biblia, fasihi ya kibiblia ya kiunabii inaona historia yote kama hadithi moja kuu, hadithi ya uumbaji, kuanguka dhambini na ukombozi uliofuata kupitia Kristo.  Fasihi ya kiunabii huwa inaelezea wakati wa sasa katika suala la mateso na magumu yake, na kuzingatia siku zijazo kama wakati ambapo matumaini yetu yote yatatimizwa.
Wakati fulani Wakristo wa kisasa wana wakati mgumu na kitabu cha Ufunuo kwa sababu sisi huwa hatufikirii juu ya ushawishi wa kiroho ulio nyuma ya uzoefu wetu maishani. Kama watu ambao wameathiriwa na sayansi ya kisasa, huwa tunatafuta maelezo ya asili kwa mambo yanayotokea katika maisha yetu. Tunazingatia mambo tunayoweza kuona, kusikia, kunusa, kuonja na kugusa. Lakini Maandiko Matakatifu huonyesha wadhiha kwamba hisia zetu zinaweza kutambua sehemu tu ya kile kinachotokea karibu na ndani yetu tu. Ili kufahamu kile ambacho kitabu cha Ufunuo hutupatia leo ni lazima tuweke kando ubaguzii huu wa asili na kufuata mafundisho ya Maandiko Matakatifu. Mambo yanayotokea ndani yetu na kutuzunguka yanaathiriwa sana na nguvu za kiroho na Mungu mwenyewe. Yale ambayo huenda yakaonekana kwetu kuwa matukio ya asili sana, migogoro ya kibinafsi, matatizo katika kanisa, na hata mapambano ya kisiasa sio tu matukio ya asili. Ni matokeo ya ushiriki tata unaomhusisha Mungu na hali halisi ya kiroho.
Tunapokubali mtazamo wa Biblia juu ya mambo haya, kitabu cha Ufunuo chaweza kuzungumza nasi kwa nguvu, kama vile ulivyofanya kwa hadhira wa Yohana wa karne ya kwanza. Hakuna hata mmoja wetu anayeweza kuona hali halisi kamili ya kiroho ambayo iko nyuma ya uzoefu wetu. Lakini kitabu cha Ufunuo huinua pazia juu ya mambo haya halisi ya kiroho ili kuturuhusu kuona mpango wa Mungu juu ya ulimwengu ambao ni kuleta wokovu katika historia kupitia Yesu Kristo. Yeye yuko pamoja na kanisa lake kwa njia ya Roho wake, na atarudi kudai ushindi wa mwisho juu ya adui zake wote.


Mada ya kitabu cha Ufunuo ni: Yesu anashinda. Hiyo inamaanisha kwamba hatimaye lazima tuhimizwe. Haimaanishi kwamba sisi wenyewe hatutakabiliwa na majaribu. Kitabu cha Ufunuo ni ukumbusho wenye nguvu wa jinsi Mungu anavyoruhusu hukumu, na majaribu, na machafuko, na kahaba mkuu wa Babeli, na kadhalika, mambo haya yote kuja katika maisha yetu. Lakini hatimaye Yerusalemu Mpya itashuka kutoka mbinguni, na Yesu ataanzisha utawala wake. Mungu atakuwa Mungu wetu; nasi tutakuwa watu wake milele na milele. Hivyo hakuwezi kuwapo jambo jingine la kutia moyo zaidi kuliko hilo.

— Dkt. William Edgar 

Kitabu cha Ufunuo kinatuhakikishia kwamba hatimaye Mungu atawashinda adui zake wote, ushindi kamili. Tunapaswa kuitikia kwa furaha na matarajio. Kwanza kabisa tukitarajia hili kwa dhamira na kujitolea mbele ya upinzani, mbele ya majaribu katika maisha haya tukijua kwamba mwisho utashinda upinzani wote ambao sasa tunakabiliana nao na mateso ambayo sasa tunakabiliana nayo.

— Dkt. Vern S. Poythress



Somo kuu la kitabu cha Ufunuo ni kwamba Mungu atawashinda adui zake wote na wetu.  Huo ni ujumbe wa kutia moyo sana kwa kanisa. Hilo ni jambo ambalo ni muhimu sana kwa kanisa kwa hakika katika mateso ambayo linapitia katika enzi hii. Hivyo ni ujumbe wa kutia moyo sana kwamba Mungu ataleta kila kitu kwenye hitimisho la kuridhisha kutokana na mtazamo wake, na kanisa litashinda mwishoni mwa wakati.

— Dkt. Carl R. Trueman


Kwa kuwa tumechunguza sifa za fasihi ya kibiblia ya kiunabii, hebu tuelekeze tafakuri yetu kwenye maendeleo yake ya kihistoria.

Maendeleo ya Kihistoria

Wanazuoni wengi wachambuzi wamefikiri kwamba fasihi ya kiunabii katika Biblia ilitokana na mvutano wa Wababeli na Waajemi mwishoni mwa historia ya Israeli, baada ya uhamisho wa Israeli wa karne ya sita KK huko Babeli. Lakini utafiti mpya wa hivi karibuni umeonyesha kwamba sifa kuu za aina ya kiunabii zilianza kukua mapema katika ufunuo wa kibiblia wakati Israeli ilipoingiliana na tamaduni zilizowazunguka za Wakanaani na watu wengine wa Kisemiti wa magharibi.
Vipengele vingi ambavyo vilijulikana katika fasihi ya kibiblia ya kiunabii pia huonekana katika vitabu vya mapema zaidi vya Agano la Kale. Kwa mfano, katika kitabu cha Kutoka faslu ya 15, kuna wimbo wa ishara sana unaoadhimisha ukweli kwamba Mungu alizamisha jeshi la Misri katika Bahari ya Shamu. Wimbo huo huzungumza juu ya Mungu kuwasambaratisha Wamisri kwa mkono wake wa kuume, akiwachoma kama mabua ya nyasi, akirundika maji kwa mlipuko wa pua zake, na kuwafanya kumezwa na 

dunia. Wimbo unaendelea kusema kwamba mataifa yataogopa kwa hofu ya Mungu, ili Israeli waanzishwe katika Nchi ya Ahadi, na ili Mungu akae pamoja nao huko akiwa mfalme wao wa milele. 
Mfano mwingine kutoka katika vitabu vya Musa ni unabii wa Balaamu katika kitabu cha Hesabu faslu ya 24:17, ambapo kuinuka kwa ufalme katika Israeli kunaelezwa kwa taswira ya nyota. Mtindo huu wa fasihi uliendelea kustawi hatua kwa hatua katika historia ya Israeli. Kitabu cha Ayubu faslu ya 26:12 na wimbo wa Zaburi ya 89:10 zinazungumza juu ya Mungu akimwua nyoka Rahabu katika vita vya ulimwengu. Na katika kitabu cha Ayubu faslu ya 41, Mungu alitangaza uwezo wake juu ya Mamba yule mnyama mkubwa wa baharini. Manabii waliendelea kusitawisha taswira ya kiunabii kwa viwango vikubwa zaidi katika vitabu kama vile kitabu cha Yoeli, Danieli, Ezekieli na Zekaria. Kwa mfano, kitabu cha Danieli faslu ya 7, hurekodi ndoto ya Danieli ambapo mfululizo wa wanyama wa kutisha huinuka kutoka baharini, na kuishia wakati ambapo Mungu huhukumu na kumwangamiza yule wa mwisho na wa kutisha zaidi kati yao.
Kipindi kinachofuata kufungwa kwa Agano la Kale mara nyingi huitwa “kipindi cha kati ya maagano” kwa sababu kiliandikwa baada ya Agano la Kale na kabla ya Agano Jipya. Wakati huu, fasihi ya kiunabii ilikuzwa kikamilifu na kuwa aina tofauti, na maandishi mengi ya kiunabii yasiyovuviwa na Roho wa Mungu, yasiyo ya kibiblia yaliandikwa. Hizi ni pamoja na Kupalizwa kwa Musa, Henoko, sehemu za 2 za Esdras, Apocalypse ya Baruku, na [Hati Kunjo ya Vita] The War Scroll iliyopatikana huko Qumran. Ingawa maandishi haya si sehemu ya Biblia, tunayataja kwa sababu yanatusaidia kufuatilia maendeleo ya aina ya kiunabii. Maandishi haya yalielekezwa sana kwenye mapambano ya ulimwengu nyuma ya uzoefu wa kidunia wa hadhira wao. Walichukua kutoka katika taswira za manabii wa Agano la Kale, na wakakuza matumizi ya kina zaidi ya picha hizi kwa kuzichanganya pamoja. Vipengele hivi mahususi vya fasihi ya kiunabii ya kipindi cha kati ya maagano pia hupatikana katika maandishi ya kiunabii ya Agano Jipya.
Ingawa maandishi ya kiunabii ya kipindi cha kati ya maagano yana mfanano fulani na maandishi ya kibiblia ya kiunabii, bado pia yana sifa zinazoyatofautisha na Maandiko Matakatifu kwa njia fulani muhimu. Kwa mfano, nyingi zina majina bandia, kumaanisha kwamba ziliandikwa kwa jina bandia ili kuwahimiza watu kusoma na kukubali maandishi hayo kuwa bidhaa halisi ya mwandishi aliyetajwa kwa uwongo. Lakini desturi hii haikuwa ya uaminifu, na Paulo aliilaani katika kitabu cha 2 Wathesalonike faslu ya 2:2. Baadahi ya maandishi ya kiunabii ya ziada ya kibiblia pia yalizungumza juu ya matukio ya zamani kana kwamba bado hayajatokea, ili kutoa mwonekano kwamba mwandishi alitabiri kwa usahihi historia nzima ya Israeli. Taibu, hii ni aina nyingine ya ukosefu wa uaminifu. Na fasihi ya kiunabii ya kibiblia kamwe haitumii mbinu hii.
Katika Agano Jipya, aina ya fasihi ya kiunabii iliendelea kukua. Hata hivyo, tunapaswa kukumbuka kwamba nyenzo za kiunabii za Agano Jipya ni tofauti sana na fasihi ya kipindi cha kati ya maagano. Agano Jipya ni la kweli kabisa na la kuaminika. Wakati huo huo, fasihi ya kiunabii ya Agano Jipya hutumia mtindo unaofanana sana na maandishi ya kiunabii ya kipindi cha kati ya maagano.   Nje ya kitabu cha Ufunuo, tunapata aina za kiunabii katika sehemu kama vile katika kitabu cha Mathayo faslu ya 24. Katika faslu hiyo, Yesu alichukua kutoka katika maono ya kiunabii yaliyo katika kitabu cha Danieli na kitabu cha Isaya ili kuelezea matukio yajayo kama vile uharibifu wa hekalu huko Yerusalemu, na hata mwisho wa ulimwengu. Kwa mfano, katika kitabu cha Mathayo faslu ya 24:29, Yesu alizungumza kuhusu jua na mwezi kuacha kutoa nuru, na nyota zikianguka kutoka angani. Kunaweza hata kuwa na vidokezo vya mtindo wa kiunabii katika barua za Paulo pia. Mara nyingi Paulo aliwapa wasomaji wake tumaini kwa kuonyesha kwamba kifo na ufufuo wa Kristo ulizishinda nguvu za pepo, kama ilivyo katika kitabu cha Wakolosai faslu ya 1:15-20 na faslu ya 2:13-15. Mara nyingi alizungumza juu ya vita vya kiroho kwa njia zilizofanana na maandishi ya kiunabii. Na katika kitabu cha 2 Wathesalonike faslu ya 2, alizungumza juu ya nguvu za ulimwengu za uovu ambazo zitashindwa wakati wa kurudi kwa Kristo.

Lakini taibu, maandishi ya Agano Jipya ambayo huonyesha vyema maendeleo ya mwisho ya fasihi ya kibiblia ya kiunabii ni kitabu cha Ufunuo. Kitabu cha Ufunuo ni tata kwa sababu una mkusanyiko wa vipengele vingi vya kiunabii. Lakini pia kimekita mizizi yake sana katika Maandiko Matakatifu mengine. Jambo hili linapaswa kutufariji tunapokisoma. Kitabu hicho kinaweza kuonekana kuwa kigeni kwetu, lakini sehemu nyingine za Maandiko Matakatifu zaweza kutusaidia kuelewa ujumbe wake, pamoja na matumizi yake katika maisha yetu wenyewe katika ulimwengu wa kisasa. Kuelewa usuli wa kifasihi wa kitabu cha Ufunuo ni msaada mkubwa kwetu. Ukweli kwamba kitabu cha Ufunuo kimsingi hujumuisha haswa unabii wa kiunabii hutuhakikishia kwamba kitabu cha Ufunuo kimekusudiwa kutuhamasisha kumtii Mungu kutoka mioyoni mwetu haswa. Maneno na picha zake hazikusudiwi kutuchanganya au kutuletea mafumbo kuhusu wakati ujao usiobadilika.  Kinyume chake, kitabu cha Ufunuo kimekusudiwa kuwa mwongozo unaoeleweka, unaotia moyo kwa ajili ya maisha ya utumishi kwa Mungu. Tunapochunguza kitabu cha Ufunuo kwa undani zaidi katika masomo mengine, kuelewa kazi yake kama unabii wa kiunabii kutatusaidia kufahamu ujumbe wake, na kuishi kulingana na mafundisho yake.


HITIMISHO


Katika somo hili, tumechunguza vipengele vitatu muhimu vya usuli wa kitabu cha Ufunuo. Tumesawiri mpangilio wake wa kihistoria unaozingatia mwandishi wake, tarehe ya kuandikwa, na hadhira wake asilia. Tumeitabiri muktadha wake wa kitheolojia katika suala la eskatolojia ya Agano Jipya, dhana ya agano, na jukumu la manabii. Na tumeelezea usuli wa kifasihi wa kitabu cha Ufunuo, haswa uhusiano wake na aina za unabii na kiunabii. 
Kitabu cha Ufunuo kinaweza kuonekana kuwa cha ajabu masikioni mwetu leo. Lakini katika mpangilio wake wa asili, ingekuwa rahisi zaidi kukielewa. Miuundo aliyoitumia Yohana na mambo aliyosema yangefahamika kwa hadhira wake wa kwanza. Kadiri tunavyoelewa muktadha na mitazamo yao vyema, ndivyo tutakavyoweza kuelewa ujumbe wa Yohana, na kuutumia katika maisha yetu wenyewe. Iwe sisi tunateseka kwa ajili ya Kristo na injili, au tunafurahia amani ya kadiri, kitabu cha Ufunuo kinatufundisha kuendelea kuwa waaminifu kwa Yesu, na kutumainia wakati ujao mzuri ajabu ambao Mungu amepanga kwa ajili ya wale wanaomtumaini.


                                      WACHANGIAJI 	

Dkt. Steve Brown (Mwenyeji) ni Mwanzilishi wa Key Life Network, Inc., huduma ya kufundisha inayotumia matangazo ya redio, podikasti, semina na machapisho ili kushiriki “neema kali ya Mungu kwa wenye dhambi na wanaoteseka.” Yeye ni Profesa wa Theolojia ya Vitendo huko (Emeritus) katika Seminari ya Kitheolojia ya Reformed Theological Seminary (RTS) na Profesa Mtembeleaji wa Theolojia ya Vitendo katika Seminari ya Kitheolojia ya Knox na Seminari ya Kitheolojia ya Westminster. Dr. Brown alipata Shahada yake ya Theolojia Takatifu kutoka katika Shule ya Theolojia ya Chuo Kikuu cha Boston na akatunukiwa shahada ya Udaktari wa Barua kutoka Chuo cha King. Alihudumu kama Mchungaji Kiongozi wa Kanisa la Key Biscayne Presbyterian huko Florida Kusini kwa miaka 17 na ndiye mwandishi wa vitabu zaidi ya kumi na mbili vikiwemo, When Being Good Isn't Good Enough (Baker Publishing Group, 1995), Uhuru wa Kashfa: Asili Kali ya Injili (Howard Books, 2004), na Dhambi Tatu za Huru: Mungu Hajakukasirikia (Howard Books, 2012).  



Dkt. David W. Chapman ni Profesa Mshiriki wa Agano Jipya na Akiolojia katika
Seminari ya Kitheolojia ya Agano.

Dkt. Robert B. Chisholm, Jr. ni Mwenyekiti wa Idara na Profesa wa Agano la Kale katika Seminari ya Kitheolojia ya Dallas.

Dkt.  Brandon D.  Crowe ni Profesa Msaidizi wa Agano Jipya katika Seminari ya Kitheolojia ya Westminster.

Dkt.  David B.  Garner ni Mkuu wa Kitaaluma, Makamu wa Rais wa Global Ministries, na Profesa Mshiriki wa Theolojia ya Kimfumo katika Seminari ya Kitheolojia ya Westminster.

Dkt. Benjamin Gladd ni Profesa Msaidizi wa Agano Jipya katika Seminari ya Kitheolojia ya Mageuzi.

Kasisi Michael J.  Glodo ni Profesa Mshiriki wa Theolojia ya Kichungaji katika Seminari ya Kitheolojia ya Mageuzi huko Orlando, Florida.

Dkt. Dennis E. Johnson ni Profesa Mstaafu wa Theolojia ya Vitendo katika Seminari ya Westminster huko California.

Dkt. Craig S. Keener ni F. M. na Ada Thompson Mwenyekiti wa Mafunzo ya Biblia katika Seminari ya Kitheolojia ya Asbury.

Dkt. Robert G. Lister ni Profesa Mshiriki wa Mafunzo ya Biblia na Theolojia katika Chuo Kikuu cha Shule ya Theolojia ya Talbot.



Dkt. John E. McKinley ni Profesa Mshiriki wa Mafunzo ya Biblia na Theolojia katika
Shule ya Theolojia ya Talbot.

Dkt. Thomas J. Nettles (mstaafu) alikuwa Profesa wa Theolojia ya Kihistoria katika Seminari ya Kitheolojia ya Kibaptisti Kusini.

Dkt. John Oswalt ni Profesa Mgeni Mashuhuri wa Agano la Kale katika Seminari ya Kitheolojia ya Asbury.

Dkt. Gregory R. Perry ni Makamu wa Rais wa Miradi ya Kimkakati katika Huduma za Milenia ya Tatu, Rais wa Seminari ya Thirdmill, na Profesa Mshiriki wa zamani wa Agano Jipya na Mkurugenzi wa Mpango wa Wizara ya Jiji katika Seminari ya Kitheolojia ya Agano.

Dkt. Vern S. Poythress ni Profesa wa Ufafanuzi wa Agano Jipya katika Seminari ya Kitheolojia huko Westminster na Mhariri wa Jarida la Theolojia la Westminster.

Dkt. Richard L. Pratt, Jr. ni Mwanzilishi Mwenza na Rais wa Huduma za Milenia ya Tatu.

Dkt. Scott Redd ni Rais wa Kampasi ya Seminari ya Kitheolojia ya Mageuzi na Profesa Msaidizi wa Agano la Kale huko Washington DC.

Dkt. Glen G. Scorgie ni Profesa wa Theolojia katika Seminari ya Betheli huko San Diego.

Dkt. James D. Smith III ni Profesa [Emeritus] wa Historia ya Kanisa katika Seminari ya Betheli, San Diego, na Profesa Msaidizi wa Dini katika Chuo Kikuu cha San Diego.

Dkt. Carl R. Trueman ni Profesa wa Mafunzo ya Biblia na Kidini katika Chuo cha Grove City na hapo awali alihudumu katika kitivo cha Seminari ya Kitheolojia ya Westminster huko Pennsylvania.

Dkt. Miles Van Pelt ni Alan Hayes Belcher, Profesa Mdogo wa Agano la Kale na
Lugha za Kibiblia na Mkuu wa Masomo katika Seminari ya Kitheolojia ya Mageuzi.

Dkt. Peter Walker amewahi kuwa Profesa wa Mafunzo ya Biblia katika Shule ya Utatu kwa Huduma na kama Makamu Mkuu Mshiriki katika Ukumbi wa Wycliffe, Oxford. Kwa sasa ni mwalimu katika Kituo cha Mafunzo ya Biblia cha Yerusalemu.

Dkt. Ben Witherington III ni Profesa wa Amosi wa Agano Jipya kwa Mafunzo ya Udaktari katika Seminari ya Kitheolojia ya Asbury.


FAHARASA

apokalipsi – Ni istilahi kutoka katika neno la Kigiriki (apokalupsis) linalomaanisha”kufunua” au “kufichua”;  wakati mwingine hutumika kwa kubadilishana nan a “ufunuo.”

fasihi ya kiunabii – Fasihi ya ishara ya hali ya juu ambayo inaripoti ufunuo wa kiungu, ambayo kwa kawaida hupokelewa kupitia ufichuzi wa faragha, kuhusu mwingiliano kati ya hali halisi ya asili, ya kabla ya asili na isiyo ya kawaida na athari zake kwa siku za nyuma, za sasa na zijazo.

Asia Ndogo – Eneo la kijiografia ambalo sasa ni sehemu ya magharibi mwa Uturuki ambako Paulo alifanya kazi yake kubwa ya umishonari.  

Clement wa Aleksandria – (takribani mwaka 150-215 B.K) Baba wa kanisa la mwanzo na mwandishi kutoka Aleksandria.  

kutegemea – tegemea kitu kingine ili kuamua matokeo.

utimilifu wa kutegemea – Wakati ambapo matokeo ya unabii hubadilishwa kwa kuzingatia jinsi wanadamu wanavyoitikia unabii.  

agano – Makubaliano ya kisheria yenye masharti yaliyofanywa kati ya watu wawili au vikundi vya watu, au kati ya Mungu na mtu au kikundi cha watu.

Danieli – Nabii aliyepelekwa Babeli akiwa kijana katika uhamisho wa kwanza mwaka wa 605 B.K; alihudumu tangu takribani mwaka wa 605-539 B.K; anajulikana kwa uwezo wake wa kufasiri ndoto na kujitolea kwake kwa Mungu, hata anapotupwa kwenye pango la samba. 

Daudi – Mfalme wa pili wa Agano la Kale .mbaye alipokea ahadi kwamba mzao wake atakaa kwenye kiti cha enzi na kutawala milele.  


Dionysius wa Aleksandria – (takribani mwaka wa 200-265 B.K), askofu wa karne ya tatu ambaye alisoma chini ya Origen na kupinga uandishi wa mtume Yohna wa kitabu cha Ufunuo.

utimizo wa moja kwa moja – Wakati matukio yaliyotabiriwa katika unabii yanapotokea kama ilivyoelezwa.

Domitiani – (takriban mwaka 51-96 B.K} Mfalme wa Kirumi ambaye alikuwa wa kwanza kuwatesa Wakristo nje ya Rumi. 

Efeso –Mji ulio   katika Asia Ndogo; Paulo alitembelea mji huo katika safari yake ya tatu ya umishonari; mahali ambapo Yohana pengine aliandika injili ya nne; alisema kuwa wamepoteza “upendo wao wa kwanza” katika kitabu cha Ufunuo.  

eskatolojia – Utafiti au mafundisho ya siku za mwishohe.

eskatosi   – Neno la Kigiriki (tafsiri)
maana yake mwisho.

Ezekieli – Nabii wa Agano la Kale ambaye alihudumu Babeli kati ya wahamishwa tangu takribani mwaka wa 597-586 K.K.

aina – Kategoria au aina ya fasihi

eskatolojia iliyoanzishwa – Mtazamo wa nyakati za mwisho unaosema kwamba enzi inayokuja imekwisha kuanza (imekuwa “ilianzishwa”), lakini bado haijafikia ukamilifu wake wote; “tayari, bado.”

kipindi cha kati ya maagano  –  Kipindi cha kati ya Agano la Kale na Agano Jipya

Irenaeus – (takribani mwaka wa 130-202 B.K) Askofu wa karne ya pili na mwandishi Mkristo wa mapema ambaye aliandika Dhidi ya Uzushi ambamo alikanusha Unostikia na kuthibitisha uhalali wa injili nne.

Isaya – Nabii kutoka Yuda ambaye alihudumu tangu takriban mwaka wa 740-701 K.K wakati wa utawala wa mfalme Uzia, Yotham, Ahazi, na Hezekiah.

Yoeli – Nabii wa Agano la Kale ambaye alihudumu wakati fulani wakati wa uhamisho wa Babeli; alitoa tumaini la kurejeshwa baada ya uhamisho; alizungumza juu ya kumiminwa kwa Roho Mtakatifu siku zijazo; alinukuliwa na Petro Siku ya Pentekoste katika kitabu cha Matendo ya Mitume faslu ya 2.   

Yohana – Mwana wa Zebedayo na ndugu yake Yakobo; mmoja wa Mitume kumi na wawili; mwandishi wa Injili ya Yohana; 1, 2, 3 Yohana; na kitabu cha Ufunuo; wakati mwingine huitwa “mwanafunzi aliyependwa na Yesu.”   

Laodikia – Mji katika Asia Ndogo; katika kitabu cha Ufunuo, Yesu alilishutumu kanisa hapa kuwa “si moto wala si baridi.”  

Shitaka – Aina ya hotuba ya kinabii iliyowahutubia watu wa Mungu kwa maneno ya kisheria kana kwamba walikuwa wamesimama katika hukumu katika chumba cha mahakama cha mbinguni cha Mungu.  

logos – Neno la Kigiriki (tafsiri) linalomaanisha “neno” au “kujifunza”; cheo alichopewa Kristo katika  kitabu cha Yohana 1:1.  

Martyr, Justin – (takribani mwaka wa 100-165 B.K) Mkristo mtetezi wa mapema wa imani ya Kikristo ambaye aligeukia Ukristo akiwa mtu mzima na aliuawa kwa sababu ya imani yake.  

Masihi –Neno la Kiebrania linalomaanisha “mtiwa mafuta”; Mfalme mkuu kutoka ukoo wa kifalme wa Daudi ambaye angeleta mabadiliko kutoka enzi hii hadi zama zijazo; hutafsiriwa “Christos” kwa Kigiriki.  

Ulimwengu wa asili Eneo la kuwepo kwa uumbaji ambalo tunaishi, ikiwa ni pamoja na ulimwengu wa kimwili na viumbe vyake vyote.
Nero – Maliki wa Kirumi tangu mwaka wa 54-68 B.K ambaye aliwatesa Wakristo; aliwalaumu Wakristo kwa moto uliotokea huko Rumi mnamo mwaka wa 64 B.K; alimuua Paulo (kulingana na mapokeo).

Wanikolai–Madhehebu ambayo yalichanganya imani ya Kikristo na hisia; waliotajwa kwa jina katika kitabu cha Ufunuo; walijiunga na baadhi ya Wakristo wapotovu katika karne ya kwanza B.K. 

Patmo – Kisiwa kidogo huko Ugiriki ambako huenda Yohana aliandika kitabu cha Ufunuo alipokuwa uhamishoni huko.   

Pergamo – mji katika Asia Ndogo ambapo kanisa lilishindwa kukataa mafundisho ya uzushi ya Wanikolai.  

Filadelfia – mji katika Asia Ndogo kutoka katika Kigiriki linamaanisha“upendo wa ndugu”; hapa kanisa halikupokea karipio lolote katika kitabu cha Ufunuo.  

Plini Mdogo – (takriban mwaka wa 61–113 B.K) Gavana wa Kirumi wa Ponto na Bithinia tangu karibu mwaka wa 111-113 B.K; mpwa wa Pliny Mzee; anajulikana kwa barua zake kwa marafiki na washirika.  

Kabla ya asili – Eneo la kuwepo ambalo liko nje au kando ya asili; linajumuisha viumbe wa roho wasioonekana kama vile malaika na mapepo.  

unabii – Divinely-inspired proclamation or revelation

nabii –Mjumbe wa Mungu anayetangaza na kutumia neno la Mungu, hasa kuonya juu ya hukumu dhidi ya dhambi na kuhamasisha utumishi mwaminifu kwa Mungu ambao huongoza kwenye Baraka.  

Qumran – Eneo la Akiolojia la Qumran karibu na Bahari ya Chumvi ambapo Vitabu vya Kukunjwa vya Bahari ya Chumvi vilipatikana vikiwa kwenye mapango katika nusu ya mwisho ya bahari.


Sardi – Mji mkuu wa ufalme wa Lidia katika Asia Ndogo; katika kitabu cha Ufunuo, Yesu alisema kwamba ingawa kanisa hapa lilikuwa na sifa ya kuwa hai, lilikuwa limekufa.  

Smirna –Moja ya miji mikuu katika Asia Ndogo; katika kitabu cha Ufunuo, Yesu alilionya kanisa hapa kwamba lingeteseka na kuwatia moyo waumini kuendelea kuwa waaminifu. 

Mwana wa Daudi –Jina la Kimasihi lililorejelea kwa Daudi, mzao mwadilifu aliyesubiriwa kwa muda mrefu ambaye angeokoa watu wa Mungu; mara nyingi hutumika kwa Yesu katika Agano Jipya (haswa katika kitabu cha Mathayo).  

Isiyo ya kawaida – Kitu ambacho kiko juu ya asili; ambacho hurejelea haswa Mungu na matendo yake.

Sinagogi –Mahali ambapo Wayahudi walikusanyika kwa ajili ya ibada na mafundisho. 

hema – Hema lenye kuhamishwa ambamo liliwekwa sanduku la agano na ambamo Mungu alionyesha uwapo wake kwa njia ya pekee kwa Israeli.   

hekalu – Jengo huko Yerusalemu ambapo Waisraeli walimwabudu Mungu na ambapo Mungu aliahidi kuwepo pamoja na watu wake kwa njia ya pekee; liliharibiwa mnamo mwaka wa 586 K.K, baadaye likajengwa upya, na kuharibiwa tena mnamo mwaka wa 70 B.K.

Thiatira – Mji wenye ufanisi katika Asia Ndogo; nyumbani kwa mwanamke Lidia ambaye alikuja kuwa Mkristo kupitia mahubiri ya Paulo; katika kitabu cha Ufunuo, kanisa hapa lilikemewa kwa kumvumilia Yezebeli, mwanamke ambaye alikuwa akiwaongoza wengi katika uasherati na ibada ya sanamu.  

vyama vya wafanyabiashara – Vikundi vya vibarua na wataalamu vilivyojipanga kwa madhumuni ya kiuchumi; katika karne ya kwanza, kila chama kilikuwa na mungu mlinzi na kilitarajia washiriki wake waonyeshe utii kwa mungu huyo.  

mfano – Neno la kitheolojia kwa kitu fulani ndani ya Maandiko Matakatifu yanayowakilisha ukweli wa wakati ujao.  

utimilifu wa typolojia – Mambo ambayo unabii unataja moja kwa moja ambavyo ni vivuli vya matukio ya wakati ujao.  

taipolojia – Uchunguzi wa jinsi watu, taasisi na matukio muhimu katika historia yote ya Biblia yanavyotangulia watu wa baadaye, taasisi na matukio katika Maandiko Matakatifu; uchunguzi wa mifano.  

kibaraka– Maliki au taifa linalopaswa kujitiisha kwa maliki au maliki mwenye nguvu zaidi.  

Zekaria –Nabii aliyehudumu huko Yerusalemu baada ya uhamisho wa Babeli; alitabiri kwamba watu wangepata baraka nyingi ikiwa watu wangejenga upya hekalu.  

